Q=15	C=9	SS=0	LS=3	PS=3	DC=0	LC=0	SD=0	BS=1	G0=24	G1=20	G2=11	DLID=az_RU	BODY=Әшија пејғәмбәрин сөзләри јеринә јетир | Иса пејғәмбәрин һәјаты\nӘшија пејғәмбәрин сөзләри јеринә јетир\nМӘТТА 12:15—21 МАРК 3:7—12\nИЗДИҺАМ ИСА ПЕЈҒӘМБӘРИН БАШЫНА ТОПЛАШЫР\nИСА ПЕЈҒӘМБӘР ӘШИЈА ПЕЈҒӘМБӘРИН СӨЗЛӘРИНИ ЈЕРИНӘ ЈЕТИРИР\nФәрисиләрин вә Һиродчуларын ону өлдүрмәк үчүн план гурдугларыны биләндә Иса пејғәмбәр шаҝирдләри илә Ҹәлилә дәнизинә ҝедир. Орада бөјүк бир издиһам онун јанына ахышыр. Ҹәлиләдән, саһилјаны шәһәрләр олан Сур вә Сидондан, Иордан чајынын шәргиндән, Јерусәлимдән вә лап ҹәнубда јерләшән Идумијјәдән дә ҝәләнләр вар. О, онлары сағалдыр. Бу сәбәбдән ағыр хәстәликдән әзаб чәкәнләр издиһамы јарыб габаға кечмәјә чалышырлар. Ҹамаат Иса пејғәмбәрин онлара тохунмасыны ҝөзләмәјиб өзләри она тохунмаға ҹан атыр (Марк 3:9, 10).\nАдам әлиндән тәрпәнмәк олмур. Иса пејғәмбәр шаҝирдләринә бир гајығы һазырламағы тапшырыр ки, издиһам ону сыхышдырмасын дејә, гајыға миниб саһилдән бир гәдәр аралансын. О, орадан тәлим верә, һәмчинин гајыгла диҝәр саһилбоју јерләрә ҝедиб орадакы адамлара да көмәк едә биләр.\nИса Мәсиһин шаҝирди Мәтта Инҹилдә гејд едир ки, Мәсиһин фәалијјәти нәтиҹәсиндә «Әшија пејғәмбәр васитәсилә дејилмиш» пејғәмбәрлик јеринә јетир (Мәтта 12:17). Иса бурада һансы пејғәмбәрлији јеринә јетирир?\n«Будур, Мәним сечдијим, үрәјимҹә олан әзиз гулум! Мән она мүгәддәс руһуму верәҹәјәм вә о, халглара әдаләтин нә олдуғуну изаһ едәҹәк. О мүбаһисә етмәјәҹәк, сәсини галдырмајаҹаг, баш күчәләрдә сәси чыхмајаҹаг. Һагг-әдаләти зәфәрә чатдырмајынҹа сынмыш гамышы әзмәјәҹәк, көзәрән пилтәни сөндүрмәјәҹәк. Үммәтләр онун адына үмид бағлајаҹаг» (Мәтта 12:18—21; Әшија 42:1—4).\nШүбһәсиз ки, Иса пејғәмбәр Аллаһа әзиз вә Онун үрәјинҹә олан бәндәдир. О, сахта дини әнәнәләрлә үстүнә өртүк салынмыш һәгиги әдаләтин нә олдуғуну инсанлара ашкар едир. Фәрисиләр әдаләтсизҹәсинә Аллаһын ганунуну өз истәдикләри кими тәһриф едәрәк шәнбә ҝүнү хәстә адама белә көмәк етмирләр! Иса пејғәмбәр Аллаһын әдаләтини инсанлара ачыгламагла вә Аллаһын руһунун онун үзәриндә олдуғуну ҝөстәрмәклә онлары бу һагсыз әнәнәләрин буховундан азад едир. Мәһз буна ҝөрә дин хадимләри ону өлдүрмәјә чалышырлар. Бу, неҹә дә аҹынаҹаглыдыр!\nБәс һансы мәнада «о мүбаһисә етмәјәҹәк, сәсини галдырмајаҹаг, баш күчәләрдә сәси чыхмајаҹаг»? Адамлара шәфа верәндә Иса пејғәмбәр онлара вә ја ҹинләрә бәрк-бәрк тапшырыр ки, һеч кәсә «онун ким олдуғуну демәсинләр» (Марк 3:12). О истәмир ки, ҹамаат онун һаггында күчә вә мејданларда ҹар чәкән адамларын ағзындан ешитсин, ја да ону дилдән дилә ҝәзән мүхтәлиф шајиәләр сајәсиндә танысын.\nИса пејғәмбәр һәмчинин сындырылмыш, ајаглар алтында тапданмыш гамыша бәнзәјән инсанлара ниҹат хәбәри ҝәтириб. Бу адамлар сөнүб гуртармаг үзрә олан көзәрән пилтәни хатырладырлар. Иса Мәсиһ сынмыш гамышы әзмир, көзәрән пилтәни сөндүрмүр. Әксинә, о, һәлим инсанлара шәфгәт вә мәһәббәт ҝөстәрир, онлары дирчәлдир. Һәгигәтән дә, Иса Мәсиһ бүтүн милләтләр үчүн үмид гајнағыдыр!\nИса пејғәмбәр мүбаһисә етмәдән вә күчәләрдә сәсини чыхармадан әдаләти неҹә бәјан едир?\nКимләр сынмыш гамышы вә көзәрән пилтәни хатырладыр вә Иса пејғәмбәр онларла неҹә рәфтар едир?


Q=2	C=2	SS=0	LS=0	PS=0	DC=0	LC=0	SD=0	BS=2	G0=30	G1=20	G2=9	DLID=az_RU	BODY=Nur-az.com - Нә үчүн Әһли-бејт Салманы севирди?\n25 Јанвар 2018\nНә үчүн Әһли-бејт Салманы севирди?\nӘмирәлмөминин (ә) истәјини өз истәјиндән үстүн тутур\nХәтте-Һизбуллаһ: Ингилаб Рәһбәри Имам Садигдән (ә) бир һәдис зикр етмәклә Салман Фарсидән данышыб; Нә үчүн Әһли-бејт Салманы севирди?\nИнгилаб Рәһбәри шәмси тәгвимлә 2 бәһмәндә, базар ертәси ҝүнү дәрси-хариҹ синфиндә Имам Садигдән (ә) бир һәдиси јада салараг, ҹәнаб Салман Фарсинин хүсусијјәтләриндән данышыб.\nФНА хәбәр верир ки, Хәтте-Һизбуллаһ нәшријјәси 118-ҹи сајында Ингилаб Рәһбәринин дәрси-хариҹ синфиндә бир һәдисин шәрһи барәдә хүсуси хәбәр дәрҹ едиб.\nИнгилаб Рәһбәри Ҹәнаб Ајәтуллаһ Хаменеи 2 бәһмән базар ертәси ҝүнү дәрси-хариҹ синфиндә дәрсин башланғыҹында Имам Садигдән (ә) Салман Фарсинин хүсусијјәтләри барәдә һәдиси шәрһ едиб. Чүнки бу һәдис мөминләр вә ингилабчы зүмрә үчүн әхлаг вә рәфтарда ибрәт ола биләр. Хәтти-Һизбуллаһ нәшријјәси бу сөһбәти илк дәфә дәрҹ едир.\nРави дејир: Сиздән Салманын адынын чох ешидирәм...\nҜөрүнүр ки, һәзрәт (Имам Садиг (ә)) Салман һаггында давамлы шәкилдә данышыб. Һәмин шәхс тәәҹҹүб едир ки, Имамын Салмана бу гәдәр диггәтинин, бәлкә дә севҝисинин сәбәби нәдир?Â\nИмам бујурур: Онун мәнсубијјәти бир тајфа ја јурда бағлылыгдан үстүн олан дини мәнсубијјәтдир.\nƏлбәттә ки, бу сөзләр фарс милләтини кичилтмәк дејил. Һәзрәт Пејғәмбәр (с) вә имамлар (ә) фарсы, Иран халгыны мәдһ едиб. Буна шүбһә јохдур. Демәк истәјир ки, бу шәхс бир тајфаја, милләтә мәнсуб олмагла танынмагдан даһа үстүндүр. Онун мәнсубијјәти әгидә, дин, пејғәмбәрә мәнсублуғудур. О санки пејғәмбәрин оғлудур!\nҺәзрәт сорушду ки, билирсән нә үчүн?Â\n...Салманда олан 3 хүсусијјәт ону чох јада салмағымын, адыны чәкмәјимин сәбәбидир. Мәсәлән, ону тәрифләјирәм, тәзим едирәм, мәһәббәтими бидирирәм.Â\nНәдир бу 3 хүсусијјәт? Бири будур ки, Әмирәлмөминин (ә) истәјини өз истәјиндән үстүн тутур. Ајдын олур ки, бу һал дәфәләрлә тәкрарланыб: Салманын өз истәји, үрәјиндән кечән Әмирәлмөмининин (ә) истәјиндән фәргли олдуғу һалда Салман Әмирәлмөмининин истәјинә өнәм вериб. Бахын Әмирәлмөмининин мәгамына! Тәбии ки, бүтүн бунлар о илаһи ҹәлалын бир гисмидир. Амма һәр бири бир нишанәдир.Â\n...Јохсуллары севирди. Бәзиләринин ҹәмијјәтин јохсул тәбәгәсиндән аҹығы ҝәлир. Онлара јахын ҝетмәк, онлара доғру бахмаг истәмирләр. Өзләрини онлардан үстүн сајырлар. Амма о, јохсуллары севирди, онлары варлылардан үстүн сајырды. Варлы илә јохсул арасында сечим апармаг лазым ҝәләндә, - варлынын ја јохсулун евинә ҝетсин, варлыја ја јохсула салам версин – јохсулу варлыдан үстүн тутарды. Бүтүн бунлар дәрсдир. Биз тәләбәләрин, руһани вә алим ҹамеәсинин әввәлдән бир хүсусијјәти бу олуб ки, зәиф тәбәгәјә јахын олмушуг. Бу бөјүк имтијаздыр. Бәли, бәзән варлы адамлар алимин ҝөрүшүнә ҝәләр, о да еһтирам ҝөстәрәр. Амма руһаниләримиз, алимләримиз, мәрҹәләримиз, имам-ҹамаатларымыз адәтән јохсул тәбәгә илә јахын олублар. Бу чох мүһүмдүр. Бу хүсусијјәти горјумалыјыг. Белә олмасын ки, алим вә руһаниләримиз сијасәт аләминдә бир мәгам газананда тарихимизи, әнәнәләримизи јаддан чыхарсынлар. Бир шәһәрдә танынмыш бир алимин таҹирләр, варлылар, мүлк саһибләри илә јахынлыг едиб јохсуллары јаддан чыхармасы јахшы иш дејил. Бу да башга бир хүсусијјәт иди!\nБашга бир (үчүнҹү) хүсусијјәт ҹәнаб Салманын елми севмәсидир, алимләрә севҝисидир. Бу үч хүсисијјәт сәбәб олуб ки, бөјүк ҹәлал вә әзәмәт саһиби олан Имам Садиг (ә) Салмана диггәт, севҝи ҝөстәрир, ону мәдһ едир.Â\nБујурур: Салман салеһ бәндә, һәниф мүсәлмандыр, мүшрикләрдән дејил...


Q=10	C=10	SS=0	LS=0	PS=0	DC=0	LC=0	SD=0	BS=0	G0=15	G1=11	G2=4	DLID=az_RU	BODY=Nur-az.com - ӨЛҮМ ҺӘЈАТЫН СОНУДУРМУ? ӨЛҮМДӘН СОНРА ҺӘЈАТ ВАРМЫ?\n15 Јанвар 2018\nӨЛҮМ ҺӘЈАТЫН СОНУДУРМУ? ӨЛҮМДӘН СОНРА ҺӘЈАТ ВАРМЫ?\nӨлүм јох олмаг дејил\nИнсан өлүмлә мәһв олмур, әксинә јени бир һәјата гәдәм гојур. Әҝәр өлүмү һисс вә дәркетмә гүввәләринин дајанмасы мәнасында гәбул етсәк, онда өлүм мәһв олмаг кими баша дүшүлмәлидир. Өлүмүн ҝәлиши илә инсанын бүтүн вүҹуду ҝүҹдән дүшүр, әл, ајаг, ҝөз өз игтидарыны итирир. Бу исә фани олмагдан башга бир шеј дејил. Өлүмә бу нәзәрлә бахмаг ону јох олмаг кими гәбул етмәкдир. Бу һалда өлүм инсан һәјатынын сону һесаб олунур.\nДиҝәр бир бахыша әсасән өлүм јох олмаг дејил, инсан руһунун диҝәр бир дүнјаја кечидидир. Бу һалда өлүм варлыг рәмзинә чеврилир. Чүнки инсан фәна олмајыб һәјатыны диҝәр бир дүнјада давам етдирир. Әлбәттә ки, һәмин дүнјанын мадди дүнјамыздан фәргли хүсусијјәтләри вардыр.\nГурани-кәрим бәзи мәләкләрин өлүм әмрини јеринә јетирдијини билдирир. Бәзи мәләкләр пејғәмбәрә вәһј ҝәтирдији кими, башга бир груп мәләк инсанларын руһларыны чыхармагла мәшғулдур. Бәли, мәләкләр Аллаһ-тәаланын аләмдәки мәмурларыдыр. Онлар бир мәрһәләдә инсанлара һәјат ҝәтирир, диҝәр бир мәрһәләдә ону өлүмлә мүждәләјирләр. Мәләкләр васитәси илә ҝерчәкләшән өлүм башга бир һәјата кечиддән башга бир шеј дејил.


Q=7	C=6	SS=3	LS=0	PS=1	DC=0	LC=0	SD=0	BS=0	G0=100	G1=84	G2=39	DLID=az_RU	BODY=Евлилијин биринҹи илиндән «сағ чыхмаг» үчүн 3 мәсләһәт | Аилә сәадәти\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Камбоҹа Литва Македонија Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар ермәни естон ефик зулу иврит илок инҝилис испан италјан кирунди кореја коса малагаси маҹар полјак португал румын рус себуан сепеди серб сетсвана сингал словак словен тагалог таи татар тсонга түрк фин франсыз хорват чех јапон јунан ҝүрҹү һилигајнон һинд әрәб\nҜөзәтчи гүлләси | 2010-08-01\nӘр: «Һеч тәсәввүрүмә белә ҝәтирмәздим ки, арвадымла мән бир-биримиздән белә фәргләнирик! Мәсәлән, мән сәһәр тездән дурмағы, о, ҝеҹ дурмағы хошлајыр. Әһвал-руһијјәсинин тез-тез дәјишмәси исә мәни лап чашбаш гојур! Бир дә ки, мән јемәк һазырлајанда о, һәр шејә данышыр, хүсусилә дә мән әлими габ дәсмалы илә силәндә».\nАрвад: «Әрим сөһбәтҹил дејил. Мән исә аиләдә һамынын үнсијјәт етмәсинә алышмышам, хүсусилә дә сүфрә архасында. Әрим јемәк һазырлајанда о, әлини габ дәсмалына силир. Мәним бундан зәһләм ҝедир! Ахы, нәјә ҝөрә о, буну баша дүшмүр?! Баша дүшә билмирәм, инсанлар аилә һәјатында хошбәхтлијә неҹә наил олурлар?»\nӘҜӘР тәзәҹә евләнмисинизсә, ола билсин, сиз дә белә проблемләрлә үзләширсиниз. Сизә елә ҝәлмирми ки, һәјат јолдашынызда тојдан габаг олмајан чатышмамазлыглар вә мәнфи ҹәһәтләр јараныб? Һәјатда јаранан јени чәтинликләрин өһдәсиндән ҝәлмәк үчүн нә етмәк олар? (1 Коринфлиләрә 7:28).\nӘввәла, фикирләшмәјин ки, тојдан дәрһал сонра сиз аилә һәјаты үзрә мүтәхәссис олаҹагсыныз. Ола билсин, субај оланда сиз өзүнүздә үнсијјәт етмәк кими дәјәрли хүсусијјәтләр инкишаф етдирмисиниз, ҝөрүшдүјүнүз мүддәт әрзиндә исә ону даһа да јахшылашдырмысыныз. Лакин евлилик ҝөзләмәдијиниз тәрздә бу хүсусијјәтләри сынаға чәкәҹәк вә ола билсин, сиз јени шејләр өјрәнмәли олаҹагсыныз. Сәһвләрдән гача биләҹәксинизми? Әлбәттә, јох. Бәс сизә лазым олан јени хүсусијјәт вә баҹарыглара јијәләнә биләҹәксинизми? Сөзсүз ки, јијәләнә биләҹәксиниз!\nӘҝәр һансыса саһәдә пүхтәләшмәк истәјириксә, бунун үчүн мүтәхәссислә мәсләһәтләшмәк вә верилән мәсләһәтләрә риајәт етмәк лазымдыр. Ән јахшы аилә мүтәхәссиси Јеһова Аллаһдыр. Ахы бизи евләнмәк арзусу илә јарадан Одур (Төврат, Јарадылыш 2:22—24). Чәтинликләрин өһдәсиндән ҝәлмәк вә никаһынызын узунөмүрлү олмасы үчүн лазыми баҹарыглара јијәләнмәк лазымдыр. Бунун үчүн Аллаһын Кәламынын ирәли сүрдүјү мүәјјән шәртләрә әмәл етмәлијик. Ҝәлин ҝөрәк, Мүгәддәс Китаб бунда бизә неҹә көмәк едә биләр?\nШӘРТ 1. БИР-БИРИНИЗЛӘ МӘСЛӘҺӘТЛӘШМӘЈИ ӨЈРӘНИН\nЈапонијада јашајан Кејдзи * адлы гардаш бәзән гәрар гәбул едәркән һәјат јолдашыны нәзәрә алмағы унудурду. О дејир: «Мән јолдашымла мәсләһәтләшмәдән дәвәти гәбул едә биләрдим. Сонрадан исә мәлум олурду ки, бу, онун үчүн әлверишли дејил». Австралијада јашајан Аллен исә дејир: «Әввәлләр мән арвадла мәсләһәтләшмәји кишилијимә сығышдырмырдым». Онун белә дүшүнмәсинә сәбәб аиләдә ҝөрдүјү тәрбијә иди. Британијадан олан Дајанна да буна охшар проблемлә үзләшмишди. О дејир: «Валидејнләримлә мәсләһәтләшмәјә алышмышдым. Буна ҝөрә дә гәрар гәбул етмәздән өнҹә әримлә јох, онларла мәсләһәтләширдим».\nЈадда сахламаг лазымдыр ки, Јеһова Аллаһын ҝөзүндә әрлә арвад «бир бәдән»дир (Инҹил, Матта 19:3—6). О, һеч бир башга мүнасибәти әрлә арвад арасындакы мүнасибәт гәдәр ваҹиб сајмыр! Бу мүнасибәтләрин мөһкәм олмасы үчүн јахшы үнсијјәт мүһүм рол ојнајыр.\nӘр-арвадлар Јеһова Аллаһын Ибраһим пејғәмбәрлә үнсијјәт етмәсиндән чох шеј өјрәнә биләрләр. Мәсәлән, зәһмәт олмаса, Мүгәддәс Китабы ачыб Јарадылыш 18:17—33 ајәләриндән Јеһова илә Ибраһимин сөһбәтини охујун. Ајәләри охујаркән Аллаһын Ибраһимә неҹә һөрмәтлә јанашдығына фикир верин: 1) Јеһова Өз планлары һаггында Ибраһимә данышды, 2) онун дедикләринә диггәтлә гулаг асды вә 3) хаһишләрини нәзәрә алараг, имкан дахилиндә, планларында дәјишиклик етди. Сиз дә һәјат јолдашынызла мәсләһәтләшәркән бу ҹүр едә биләрсинизми?\nМӘСЛӘҺӘТ. Һәјат јолдашынызла она аидијјәти олан мәсәләләри мүзакирә едәркән: 1) бу вәзијјәтдә неҹә давранмаг истәдијинизи изаһ един, анҹаг фикирләринизи гәти гәрар вә ја әмр кими јох, тәклиф формасында ифадә един; 2) һәјат јолдашынызын фикрини сорушун вә онун шәхси фикирләринә һөрмәтлә јанашын вә 3) гој һәмишә «агил» олмағыныз, баҹардығыныз гәдәр, һәјат јолдашынызын истәкләрини нәзәрә алмағыныздан бәлли олсун (Инҹил, Филипилиләрә 4:5).\nШӘРТ 2. НӘЗАКӘТЛИ ОЛМАҒЫ ӨЈРӘНИН\nТәрбијә алдығыныз аиләдән вә бөјүјүб боја-баша чатдығыныз мәдәнијјәтдән асылы олараг, ола билсин, сиз өз фикирләринизи сәрт, һәтта кобуд тәрздә ифадә етмәјә алышмысыныз. Мәсәлән, Авропадан олан Лајам етираф едир: «Мәним доғулдуғум јердә инсанлар бир о гәдәр дә нәзакәтли дејилләр. Мәним кобуд данышыг тәрзим һәјат јолдашымын ганыны гаралдырды. Мән она гаршы мүлајим олмағы өјрәндим».\nЕлә дүшүнмәјин ки, сизин данышыг тәрзиниз һәјат јолдашынызын хошуна ҝәлир (Инҹил, Филипилиләрә 2:3, 4). Һәвари Павелин Аллаһын бир хидмәтчисинә вердији мәсләһәт јени евләнәнләр үчүн дә фајдалыдыр. О јазмышды: «Рәббин гулу чәкишмәләрдән узаг дурмалы, һамыјла мүлајим давранмалы». «Мүлајим» кими тәрҹүмә олунан јунан сөзү һәмчинин «нәзакәтли»лији билдирир (Инҹил, 2 Тимотејә 2:24, һашијә). Нәзакәтлилик — чәтин вәзијјәтләрдә башгаларынын һиссләринә тохунмамаг, хејирхаһ олмаг вә өзүнү ганаҹаглы апармаг баҹарығыдыр.\nМӘСЛӘҺӘТ. Әҝәр һәјат јолдашыныз әсәбләринизә тохунурса, елә һесаб един ки, гаршыныздакы јахын достунуз вә ја мүдириниздир. Сиз онунла да бу тонда данышардыныз, јахуд ејни сөзләри ишләдәрдиниз? Сонра һәјат јолдашынызын нәјә ҝөрә достунуздан вә ја мүдириниздән даһа чох һөрмәтә лајиг олдуғу һагда дүшүнүн (Инҹил, Колослулара 4:6).\nШӘРТ 3. ЈЕНИ ВӘЗИФӘЛӘРИНИЗӘ АЛЫШМАҒА ЧАЛЫШЫН\nБашланғыҹда әр, ола билсин, бир о гәдәр дә мәһарәтлә башчылыг едә билмәсин, арвад исә истәкләрини нәзакәтлә билдирмәји баҹармасын. Италијадан олан Антонио дејир: «Атам һеч вахт анамла мәсләһәтләшмирди. Буна ҝөрә дә мән әввәлҹә аиләдә өзүмү аға кими апарырдым». Канадада јашајан Дебби исә белә дејир: «Мән әримдән даһа тәмизкар олмағы тәләб едирдим. Анҹаг, ҝөрүнүр, мәним әмрлә данышмағым әкс-тәсир ҝөстәрирди».\nӘр нә едә биләр?\nБәзи әрләр, Мүгәддәс Китаба әсасән, гадынын табечилији илә ушагларын итаәткарлығы арасында һеч бир фәрг ҝөрмүрләр (Инҹил, Колослулара 3:20; 1 Петер 3:1). Лакин Мүгәддәс Китабда дејилир ки, әр «арвадына бағланаҹаг вә икиси бир бәдән олаҹаг»; валидејн-ушаг мүнасибәтләри һаггында исә белә шеј дејилмир (Инҹил, Матта 19:5). Јеһова дејир ки, арвад әрин көмәкчисидир (Төврат, Јарадылыш 2:18). Анҹаг О, һеч вахт демәјиб ки, ушаг валидејнин көмәкчисидир вә ја онлар «бир бәдән»дир. Неҹә фикирләширсиниз, әҝәр әр арвады илә ушаг кими давранырса, о, бунунла никаһа һөрмәт етдијини ҝөстәрирми?\nМүгәддәс Китаб әрләри тәшвиг едир ки, онлар өз арвадларына Иса Мәсиһин јығынҹаға јанашдығы кими јанашсынлар. Арвадын әрини өз башчысы кими гәбул едә билмәси үчүн нөвбәти амилләри нәзәрә алмаг лазымдыр: 1) әр ҝөзләмәли дејил ки, арвады онун дедикләринә динмәз-сөјләмәз дәрһал табе олсун; 2) һәтта чәтинликләр јаранса белә, әр арвадыны өз бәдәни кими севмәлидир (Инҹил, Ефеслиләрә 5:25—29).\nГадын нә едә биләр?\nГадын гәбул етмәлидир ки, әри онун Аллаһ тәрәфиндән тәјин олунмуш башчысыдыр (Инҹил, 1 Коринфлиләрә 11:3). Әҝәр арвад әринә һөрмәт едирсә, демәли, о, Аллаһа да һөрмәтлә јанашыр. Вә әксинә, әҝәр гадын әринин рәһбәрлијинә табе олмагдан бојун гачырырса, бунунла о, Аллаһы вә Онун гојдуғу тәләбләри рәдд етдијини ҝөстәрир (Инҹил, Колослулара 3:18).\nПроблеми мүзакирә едәндә мәгсәдиниз әринизин хасијјәтини тәнгид атәшинә тутмаг јох, проблеми һәлл етмәк олмалыдыр. Мәсәлән, мәләкә Естер истәјирди ки, әри падшаһ Ахашверош һагсызлығы арадан галдырсын. Лакин ону тәнгид етмәк әвәзинә о, садәҹә нәзакәтлә өз нараһатчылығыны ифадә етди. Нәтиҹәдә, әри онун истәјини нәзәрә алды вә дүзҝүн гәрар гәбул етди (Естер 7:1—4; 8:3—8). Әҝәр әринизә 1) аилә башчысы ролуна ујғунлашмаға вахт версәниз вә 2) һәтта сәһвләрә јол вермәсинә бахмајараг, она һөрмәт ҝөстәрсәниз, сизи севмәк она даһа асан олаҹаг (Инҹил, Ефеслиләрә 5:33).\nМӘСЛӘҺӘТ. Бүтүн ҝүнү һәјат јолдашынызын дүзәлтмәли олдуғу зәиф ҹәһәтләри барәдә дүшүнмәк әвәзинә, јахшы оларды ки, диггәтинизи өзүнүзүн һансы саһәләрдә дүзәлишә еһтијаҹыныз олдуғуна ҹәмләјин. Әрләр, һәјат јолдашыныз сизин аиләдә неҹә башчылыг етмәјиниздән наразыдырса, һансы саһәләрдә дәјишиклик етмәли олдуғунузу ондан сорушун вә онун тәклифләрини гејдә алын. Гадынлар, әҝәр әриниз сизин она лазыми һөрмәт ҝөстәрмәдијинизи дүшүнүрсә, ондан һансы саһәләрдә дәјишиклик етмәли олдуғунузу сорушун вә онун тәклифләрини јазын.\nҺәјат јолдашыныздан чох шеј тәләб етмәјин\nНикаһда хошбәхтлији горумағы өјрәнмәк велосипед сүрмәји өјрәнмәјә бәнзәјир. Әлбәттә, бу заман јыхылмамаг гејри-мүмкүндүр, анҹаг тәдриҹән сиз даһа әминликлә сүрмәји өјрәнәҹәксиниз. Буна бәнзәр тәрздә, сиз никаһда тәҹрүбә әлдә едәнә кими, пешманчылыг чәкәҹәјиниз сәһвләрә јол верәҹәксиниз.\nЈумор һиссинизи итирмәјин. Һәјат јолдашынызын тәләбатларына ҹидди јанашын, ејни заманда да өз сәһвләринизә ҝүлмәји баҹарын. Һәјат јолдашынызы һәмишә, хүсусилә дә евлилијинизин биринҹи илиндә севиндирмәк фүрсәтини әлдән вермәјин (Ганунун тәкрары 24:5). Рәһбәрлији Аллаһын Кәламында ахтарын. О заман никаһыныз илбәил мөһкәмләнәҹәк.\nМүгәддәс Китаб онларын никаһыны хилас етди\nТору вә Акико јени евләнәндә бир-бирләрини чох севирдиләр. Лакин ҹәми сәккиз ајдан сонра онлар бошанмаг гәрарына ҝәлдиләр. Нә баш вердијини ҝәлин онларын өз дилиндән ешидәк.\nТору: «Бирдән анладым ки, һәјат јолдашымла мән, әввәлләр дүшүндүјүмдән фәргли олараг, бир-биримизә һеч ујғун ҝәлмирик. Мәсәлән, мән идман верилишләринә, о исә телесериаллара бахмағы хошлајырды. Мән евдә отурмағы севмирдим, ону исә евдән чыхартмаг олмурду».\nАкико: «Тору валидејнләринин ондан хаһиш етдији һәр шеји едир, мәнимлә һеч мәсләһәтләшмирди дә. Бир дәфә мән ондан сорушдум: “Сәнин үчүн ким даһа ваҹибдир: мән, јохса анан?” Һәмчинин онун мәнә һәр шеји ахыра кими демәдијини биләндә дәһшәтә ҝәлдим. Мән она дедим ки, бир јаланын далынҹа башга јалан ҝәлир, әҝәр о, мәнә јалан данышмагдан әл чәкмәсә, никаһымыз дағылаҹаг».\nТору: «Өзүмү чох пис һисс едирдим вә јашҹа мәндән бөјүк олан иш јолдашымдан мәсләһәт истәдим. “Она де, ағзыны јумсун. Ҝөрдүн ојан-бујан едир, ағзынын үстүнә бирини гој, сәсини кәссин”, — дејә о мәсләһәт ҝөрдү. Бир дәфә мән Акиконун үзүнә силлә вурдум вә гәзәбдән столу ағзы үстә чевирдим. Биз бәрк далашдыг вә о, евдән чыхыб ҝетди. Сонра мән онун галдығы Токио меһманханаларындан биринә ҝедиб ону ҝери ҝәтирдим. Сонда биз бошанмаг гәрарына ҝәлдик. Сәһәр мән ишә ҝедәндән сонра о, әшјаларыны топламаға башламышды».\nАкико: «Мән чамаданларымы гапынын ағзына јығырдым, бирдән гапы дөјүлдү. Ҝәлән Јеһованын Шаһиди олан бир гадын иди, ону ичәри дәвәт етдим».\nТору: «Мән ишә чатанда артыг бошанмаг фикриндән дашындым вә тәләсик евә гајытдым. Евә ҝәләндә Акико һәмин гадынла сөһбәт едирди. Гадын мәнә деди: “Сизә бирликдә нә иләсә мәшғул олмаг лазымдыр. Мүгәддәс Китабы өјрәнмәк истәјирсиниз?” “Бәли! Никаһымызы горумаг үчүн һәр шејә разыјам!” — дејә ҹаваб вердим».\nАкико: «Һәмин гадын гајғы ҝөстәрди ки, кимсә бизә Мүгәддәс Китабы өјрәтсин. Мүгәддәс Китабдан “киши өз ата-анасыны тәрк едиб, гадынына говушаҹаг вә онлар бир бәдән олаҹаг” сөзләрини охујандан сонра аиләмиздә вәзијјәт јахшылыға доғру дәјишмәјә башлады» (Јарадылыш 2:24).\nТору: «Мән дәрһал һәр шеји баша дүшдүм вә валидејнләримә дедим: “Бу ҝүндән етибарән, мән гәрар гәбул етмәмишдән әввәл һәјат јолHS.3дашыHS.3мHS.3ла мәсләһәтләшәҹәјәм”. Мән һәмчинин һәддән артыг ичмәјә сон гојдум. Аллаһын јалана нифрәт етдијини өјрәнәндән сонра исә јалныз һәгигәти данышмаға чалышырдым».\n^ abz. 9 Бәзи адлар дәјишдирилиб.\nАдәтән, ән мәһрәм фикирләрими киминлә бөлүшүрәм: һәјат јолдашымла, јохса башгасы илә?\nБу ҝүн һәјат јолдашыма ону севдијими вә һөрмәт етдијими ҝөстәрмәк үчүн нә етмишәм?


Q=9	C=0	SS=0	LS=9	PS=0	DC=0	LC=0	SD=0	BS=2	G0=4	G1=3	G2=3	DLID=az_RU	BODY=Хәлифә сүлаләсинин ҝүҹ структурлары 22 Шиәни һәбс етди\nМәлумата ҝөрә, вәһһаби ҝүҹ структурлары һәмчинин бир нечә гадын олмагла 9 сивили диндирмәк үчүн дахили ишләр назирлијинә апарыбл\nOktyabr 28, 2017 - 7:22 PM Хәбәрин коду : 863118 Мәнбә : АБНА – Хәбәр Аҝентлији Link:\nГејд едәк ки, бу ҝүнләр Бәһрејндә вәзијјәт даһа да ҝәрҝинләшиб. Белә ки, ганунсуз һөкүмәт тәрәфиндән Вәд Иҹмасынын гадаған едилмәсинин ардынҹа инсанлар күчәләрә ахышараг етиразлар етмәјә башлајыблар. Һәр бир јанда ара-сыра атышма сәсләри ҝәлир.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Бәһрејнә ганунсуз јолларла һаким кәсилмиш вәһһабиәгидәли Хәлифә сүлаләсинин муздлу ҝүҹ гүввәләри Али мәнтәгәсинә јүрүш едәрәк 22 Шиәни һәбс едибләр.\nМәлумата ҝөрә, вәһһаби ҝүҹ структурлары һәмчинин бир нечә гадын олмагла 9 сивили диндирмәк үчүн дахили ишләр назирлијинә апарыблар.\nДиҝәр бир мәлумата ҝөрә, Хәлифә сүлаләсинин һәбсханаларында ҝүнаһсыз јерә сахланылан Шиә гадынлардан бир групу онлара гаршы дүзҝүн рәфтар олунмадығына ҝөрә, аҹлыг аксијасы кечирибләр.\nГејд едәк ки, бу ҝүнләр Бәһрејндә вәзијјәт даһа да ҝәрҝинләшиб. Белә ки, ганунсуз һөкүмәт тәрәфиндән Вәд Иҹмасынын гадаған едилмәсинин ардынҹа инсанлар күчәләрә ахышараг етиразлар етмәјә башлајыблар. Һәр бир јанда ара-сыра атышма сәсләри ҝәлир. Вәһһаби ҝүҹ структурлары инсанлара гаршы одлу силаһлардан, ҝөзјашардыҹы зәһәрли газлардан истифадә едир.\nДггәт: Хәбәрдән истифадә етдикдә мәнбәјә истинад лазымдыр


Q=7	C=7	SS=7	LS=0	PS=0	DC=3	LC=0	SD=0	BS=2	G0=18	G1=13	G2=2	DLID=az_RU	BODY=Nur-az.com - Језидин оғлу нә үчүн һөкумәти гәбул етмәди\nЈезидин оғлу нә үчүн һөкумәти гәбул етмәди\nКаш белә олајдым вә билмирдим ки, Аллаһын ҹәһәннәм әзабы вар\nЈезидин Мүавијә адында бир оғлу вар иди. Језид өлдүкдән сонра Әмәвиләр сүлаләсинин рәһбәрләри ону һакимијјәт башына ҝәтирмәк истәдиләр. Анҹаг Мүавијә хилафәти гәбул етмәди вә топлантыда чыхыш едәрәк белә деди:\n- Ҹамаат! Мәним сизә рәһбәрлик етмәјә мејлим јохдур вә сизин нараһатлығыныза ҝөрә мән әмин-аманлыг һисс етмирәм. Биз сизә, сиз дә бизим һакимијјәтимизә дүчар олмусунуз.\nБабам Мүавијә, Исламы илк гәбул едәнләрдән олан вә хилафәтә ән лајигли шәхс Әли ибн Әби Талиб илә хилафәт үстүндә мүһарибәјә галхды вә һансы чиркин әмәлә мүртәкиб олдуғуну өзү дә јахшы баша дүшүрдү. Сиз дә билирсиниз ки, онунла (бабам Мүавијә) илә бирликдә һансы чиркин әмәлләрә дүчар олмусунуз. Нәһајәт, о, өз әмәлләринин ҹәзасыны ҝөрдү вә гәбрә ҝетди. Сонра хилафәт атам Језидә јетишди. Атам хилафәти гәбул етмәмәли иди. Чүнки буна лајиг дејилди. О да хошаҝәлмәз ишләрә мүртәкиб олду вә өз әмәлләрини јахшы һесаб етди. Онун һакимијјәт мүддәти гыса олду вә чох тез бүтүн әсәрләри мәһв олду, фәсадынын шөләси сөндү. Инди онун әмәлләринин чиркинлији өлүмүнүн гәмини бизә унутдурмушдур.\nİнди дә мән, бу аиләдән үчүнҹү шәхсәм. Мәним хәлифә олмағымы истәмәјәнләр, хәлифә олмағымы истәјәнләрдән даһа чохдур. Мән һеч вахт сизин ҝүнаһ јүкүнүзү өз үзәримә ҝөтүрмәрәм. Неҹә истәјирсиниз елә дә әмәл един вә хилафәти дә истәдијиниз адама верин.\nМәрван јериндән галхыб деди: - Беләдирсә, онда Өмәрин сүннәси вә јолу илә әмәл ет.\nЈезидин оғлу Мүавијә деди: - Еј Мәрван! Һијлә ишләдәрәк мәни өз динимдән узаглашдырмаг истәјирәнми? Анд олсун Аллаһа ки, әҝәр хилафәт бир гәнимәт идисә, биз өз пајымызы алдыг вә әҝәр шәрр идисә, бүтүн Әбу Сүфјан нәсли үчүн бәсдир.\nЈезид оғлу Мүавијә буну дејиб минбәрдән ашағы дүшдү.\nАнасы она деди: - Каш бир ган ләкәси олајдын.\n- Мүавијә анасына белә ҹаваб верди: - Каш белә олајдым вә билмирдим ки, Аллаһын ҹәһәннәм әзабы вар вә һәр кәс Онунла мүхалифәт едәрсә вә башгасынын һаггыны гәсб едәрсә, һәмин ҹәһәннәмлә әзаб верәҹәкләр.\nГајнаг: “Биһарул-әнвар”, ҹ. 46, сәһ. 12


Q=0	C=0	SS=0	LS=0	PS=0	DC=0	LC=0	SD=0	BS=1	G0=83	G1=66	G2=27	DLID=az_RU	BODY=АҒЫЛ НУРУНУН СәМәРәСИ - Аллаһын елчиси\nРәСУЛУЛЛАҺ (С) МӨҺКәМЛИК Вә ГәТИЈЈәТ\nРәСУЛУЛЛАҺ (С) Вә әДАЛәТИН МӨҺКәМЛәНМәСИ\nАҒЫЛ НУРУНУН СәМәРәСИ\nДоғру бир мүдиријјәт вә рәһбәрлик јаратмаг үчүн инсанын тутуму, ағыл нуру мүһүм рол ојнајыр вә хејли сәмәрәлидир. Ағыл нуру мүхалифләрин вә биҝанәләрин һагга јахынлашмасына, фикир ојанышына сәбәб олур. Ағыл нуру вә мүдрик бахыш башгаларыны дәјәрләри гијмәтләндирмәјә, гуруҹулуға һәвәсләндирир. Рәһбәрин ағыл нуру ону сәмәрәсиз фәалијјәтләрдән чәкиндирир, иҹтимаи гүввәләрин тәшкилинә сәбәб олур. Бу хүсусијјәтләрә ҝөрә инсанларын бүдрәмәләри бағышланыр. Нәһајәт, ағыл нуру тәхрибатын вә гүввә иткисинин гаршысыны алыр, гүввәләри мүтәшәккил формада һәдәфә доғру јөнәлдир.\nГејд олунду ки, ҝөзәл әхлагын өлчүсү илаһи сифәтләрдир! «О инсан ҝөзәл әхлаг вә нүмунәви һәјата маликдир ки, илаһи сифәтләрлә бәзәнсин». Пејғәмбәр (с) бир нүмунәви инсан, илаһи сифәтләрин ифадәси иди. Аллаһ-таала бағышлајан вә мәрһәмәтли олмагла јанашы, һәм дә бөјүк әзаб саһибидир: «Бәндәләримә хәбәр вер ки, Мән, һәгигәтән бағышлајан вә рәһм едәнәм! Ејни заманда әзабым да чох шиддәтлидир» («Һиҹр» 49-50).\nПејғәмбәр (с) илаһи сифәтләрин, «кафирләрә гаршы сәрт, бир-биринә исә мәрһәмәтли» ајәсинин ифадәсидир. О, лазым ҝәләндә мәрһәмәтли бир инсан олдуғу кими, бә’зән дә ашкар гәтијјәт ҝөстәрирди. Әҝәр һәзрәт (с) әбу Сүфјаны бағышлајырдыса, демәк, артыг әбу Сүфјан горхулу дејилди. Һансы ки, онун бағышланмасы бир чох мүшрикләрин ислама гајытмасына сәбәб олду. Амма елә ки, гәтијјәт ҝөстәрилмәси даһа сәмәрәли олур, бу вахт һәзрәт (с) тәрәддүд етмәдән гәтијјәт ҝөстәрир.\nәҝәр диндә гылынҹ вардырса, ујуғун шәраитдә ишләмәлидир. Бу гылынҹ инсан өлдүрмәк үчүн дејил. Дин гылынҹы ҹәрраһ бычағы тәк паклана билмәјән вә башгаларыны да пакланмаға гојмајан чиркинликләри кәсиб атыр. «әһд бағладыгдан сонра андларыны позсалар вә дининизи јаманлајыб тәһгир етсәләр, онларын башчылары илә вурушун» («Төвбә» 12). «Еј Пејғәмбәр, кафирләр вә мүнафигләрлә ҹиһад ет, онларла түнд рәфтар ет» («Тәһрим» 9). Бу гәтијјәт вә түндлүк күфр вә нифага гаршыдыр. Рәсулуллаһ (с) зәрурәт заманы бу ҝөстәришләрдән истифадә едир вә күфр башчылары илә сәрт рәфтар едәрди.\nРәсулуллаһ (с) Мәккәнин фәтһи заманы Әбдүллаһ ибни Сә’д, Әбдүллаһ ибни Хәтл, Фәртәна, Гәрәјнә, Һәвирәс ибни Нәгид, әкрәмә, Һәмзәнин гатили Вәһши кими фитнәкарларын гәтлин ҝөстәриш верди. Ејни заманда үмуми әфв е’лан олунмушду. Тарихә әсасән Бәни-гәризә дөјүшүндә дүшмәдән алты вә ја једди јүзүнү шәһәр мејданында бојну вурулду. Һансы ки, Пејғәмбәр (с) алты мин әсири бирдәфәјә азад етмишди.\nҺиҹаз јајынын шиддәтли истисиндә, еләҹә дә игтисади чәтинлик шәраитиндә Пејғәмбәр (с) өз үммәтини румлуларла Тәбук дөјүшүнә һазырладығы бир вахтда бир дәстә мүнафиг мүхтәлиф бәһанәләрлә халгы дөјүшдән чәкиндирир. «Дејирләр ки, јајын бу истисиндә ҹәбһәјә ҝетмәјин. Де ки, ҹәһәннәмин истиси даһа јандырыҹыдыр» («Төвбә» 81). Бир дәстә мүнафиг бир јәһудинин евиндә топланараг мүсәлманлары дөјүшдүрмәкдән чәкиндирмәк үчүн јол ахтарырдылар. Һәзрәт (с) бу гурғудан хәбәр тутур. Тәлһә ибни Үбејдуллаһы бир дәстә адамла ҝөндәрир ки, һәмин еви ода чәксинләр.\nДөјүшә һазырлыг ҝетдији бир вахтда мүнафигләр тәфригә салмаг үчүн мәсҹид тикмәјә башлајырлар. Мәсҹид тикиләндән сонра онун ачылышы үчүн Пејғәмбәри дә’вәт едирләр. Һәзрәт (с) дөјүшә һазырлыг ҝөрүдүјү үчүн үзүрлү олдуғуну сөјләјир. Тәбуг сәфәриндән сонра јолда икән Аллаһ-таала Пејғәмбәри аҝаһ едир ки, һәмин адамларын мәгсәди мәсҹиди тикмәк јох, тәфригә мәркәзи јаратмагдыр. «Мүсәлманлар арасында тәфригә салмаг, Аллаһ вә Пејғәмбәрлә вурушмаг үчүн мәсҹиди сечәнләр анд ичирләр ки, мәсҹиди тикмәкдә хош мәгсәдимиз вар. Аллаһ анд ичир ки, онлар јалан дејирләр» («Төвбә» 107).\nӨзүнүз фикирләшин, мүнафигләр дини мәркәзи һансы мәгсәдлә тикирдиләр вә Аллаһ-таала һансы сәбәбләри ҝөстәрир – күфр, тәфригә мәркәзи вә Аллаһа, Пејғәмбәрә гаршы мүһарибә оҹағы. Һәтта халгы алдатмаг үчүн ачылыш мәрасиминә һәзрәти дә дә’вәт едирдиләр. Һәгигәтән Пејғәмбәр өзү онларын ишини бәјәнир. О заман ки, онларын алчаг нијјәтиндән хәбәр тутур, ҝөстәриш верир ки, мәсҹид сөкүлсүн.\nБүтүн бунлар Пејғәмбәрин кафирләр вә мүнафигләрә гаршы гәтијјәтини ҝөстәрир. Мәсҹид ады илә фитнә мәркәзи тикәнләрин көкүнү кәсир. Пејғәмбәрин кафирләрлә белә рәфтары бөјүк дәрсдир. Ислами үммәт үчүн, хүсуси илә ислами рәһбәрләр үчүн дејиләнләр нүмунәдир. Бу үсул ислам үммәтини бирләшдирир јени рәһбәрлик үсулу ортаја чыхардыр. Пејғәмбәрин (с) бу гәтијјәтинин тә’сири илә мүсәлман үммәт бирләшир вә там гүдрәтлә дүнја кафирләри илә үз-үзә ҝәлир. Һәзрәт бир чох рәһбәрләрә мәктуб ҝөндәрәрәк онлары һәгигәтин гәбулуна чағырыр. Һәтта о дөврүн зорлулары олан Рум вә Иран императорларына јазыр ки, ја һаггы гәбул едиб ислама ҝәлин, ја да сизинлә вурушаҹағыг. Бу нүмунәләрдән ајдын ҝөрүнүр ки, ислам рәһмәт дини олсада, һеч вахт фәсада гаршы јумшаглыг ҝөстәрмир. Имкан верилир ки, мүнафигләр мүсәлманлара һаким олуб, онларын азадлығыны һәдәләсинләр.\nПејғәмбәрин һәјатында ајдын ҝөрүнән иҹтимаи әсаслардан бири инсанларын һүгугларына риајјәт вә әдаләтин ҝерчәкләшмәсидир. О, чох сә’ј ҝөстәрирди ки, илаһи гурулуш чәрчивәсиндә, иҹтимаи мүнасибәтләрдә кимсәнин ән кичик һүгугу белә позулмасын. Һагларын горунмасы илә әдаләтин мөһкәмләндирир. Чүнки әдаләтин әсил мә’насы инсан һагларынын горунмасыдыр. Әдаләт бу дејил ки, һамы ејни имкана малик олсун. Бир инсан имтијаза малик олдуғу үчүн даһа артыг һүгуга малик ола биләр. Бу һалда бәрабәрлик јаратмаг өзү дә зүлмдүр. Мәсәлән, синифдә мүхтәлиф шаҝирдләр иштирак едир. Әҝәр мүәллим шаҝирдләри мүхтәлиф һазырлыгларына ҝөрә фәргли гијмәтләндирирсә бу өзү әдаләтдир. Амма фәрг гојмадан һамыны ејни ҹүр гијмәтләндирмәк зүлүмдүр. Мүмкүндүр ки, имтијаз олмадыгда бәрабәрлик әдаләт өлчүсү олсун. бу һала Пејғәмбәрин һәјатында да тәсадүф едилир. Һәзрәт мәҹлисдәкиләрә бахаркән өз нәзәрләрини бәрабәр бөләрди.\n«Рәсулуллаһ (с) өз вахтыны әсһаб арасында бәрабәр бөләр вә һамыја ејни ҹүр бахарды». Лакин ләјагәт вә хидмәт бахымындан һәзрәт бу кејфијјәтләри әдаләт өлчүсү ҝөтүрәрди. Һәзрәтин хидмәтинә тәам ҝәтириләндә ону бүтүн сүфрәдә отураналара бәрабәр бөләрди. Лакин бу тәам һамыја чатмајаҹағы тәгдирдә ону даһа чох еһтијаҹы оланлара верәр вә башгаларындан үзр истәјиб, бујурарды: «Даһа чох еһтијаҹлы олдуглары үчүн онлара вердим» («Бәһар» 16). О, өз рисаләтинин иҹрасында чалышар, өҝеј мүнасибәт ҝөстәрмәз, кимсәнин һүгугун позмазды. Мүсәлманларын ишләри, бејтүл-мал онун ихтијарында иди вә бу бүдҹә тә’јинаты үзрә сәрф олунмалы иди. Һәзрәт (с) чалышырды ки, еһтијаҹлы инсанлар варкән пул јердә галмасын.\nҺәзрәт (с) һансыса бир еһтијаҹлыны она мүраҹиәт етмәсини ҝөзләмәзди. Өзү беләләрини арајыб-ахтарарды. «Һара хәрҹләнмәси билинмәјән бир пул оланда вә ҝеҹә дүшәндә һәзрәт (с) еһтијаҹлы бир адам тапмајынҹа евә гајытмазды». Һүгугларын тә’мини үчүн һәзрәтин бу гәдәр чалышмасы өјрәдир ки, ҹәмијјәтә рәһбәрлик едән шәхсин өһдәсинә неҹә бөјүк бир мәс’улијјәт дүшүр. Һәзрәт (с) халга тапшырарды ки, фәрјад чәкмәјә ҝүҹү олмајанларын истәкләрини она чатдырсынлар. «Өз еһтијаҹларыны билдирмәјә гадир олмајанларын истәкләрини мәнә чатдырын» («Бәһар» 16).\nБу елә бир ме’јарын тәҹәллисидир ки, һеч бир мәрамда јохдур. Бу елә бир мәрамдыр ки, башгаларына лагејил оланлары диндән кәнар е’лан едир. «Мүсәлманларын ишләрини гајдаја салмаг барәдә дүшүнмәјән кәс мүсәлман дејил» («Үсуле-кафи» 2-ҹи ҹилд). Һәзрәт (с) бејтүл-мала елә нәзарәт едирди ки, орадан бир ијнә дә итмәсин. Һүнејн дөјүшүндә мүсәлманлар хејли гәнимәт әлә кечирдиләр. (Ијирими дөрд мин дәвә, гырх мин гојун вә с.). Әгил ибни Әбу Талиб иҹазәсиз олараг бир ијнә ҝөтүрмүшдү. Бирдән нида олунду ки, һәр кәс гәнимәт нә ҝөтүрүбсә, ҝери гајтарсын, һәтта ијнә дә олмуш олса. Әгил ијнәни һәзрәтә верди о, да алыб гәнимәтин үстүнә атды. Һәзрәт јанындакы дәвәнин түкүндән гопарыб, халга ҝөстәрәрәк бујурду: «Мәним гәнимәтдән, һәтта бу түкдән пајым бешдән бирдир». Һәзрәт үмуми бүдҹәјә белә мәс’улијјәтләр јанашарды.\nҺәзрәт (с) вәфаты илә нәтиҹәләнән хәстәлик заманы хәбәр тутур ки, ихтијарында бөлүшдүрүлмәмиш бир нечә дирһәм галыр. Адам ҝөндәрди пулу ҝәтиртди. Лазымы шәкилдә бөләндән сонра өзүнә мүраҹиәтлә бујурду: «әҝәр бу пуллар өһдәндә гала-гала Аллаһын ҝөрүшүнә ҝетсәјдин, нә оларды!»\nҺәмин хәстәлик һалында дәфәләрлә мәсҹиддә сөһбәт етмиш, халгдан һаллыг истәмәшди. Онлара бујурмушду ки, «һәр кәсин мәндән бир тәләби варса гој бу дүнјада тәләб етсин. дүнјадакы гисас ахирәтдәкиндән асандыр». Бу вхат Сәвадә ибни Гејс галхыб дејир ки, Таиф дөјүшүндән гајыдаркән дәвәјә вурдуғун чубуг мәнә дәјди. Һәзрәт (с) бу шәхс һаглы олмаса да (чубуг биләрәкдән дәјмәмишди) гисас үчүн һазыр олдуғуну билдирди.


Q=7	C=4	SS=3	LS=2	PS=0	DC=2	LC=0	SD=0	BS=1	G0=102	G1=90	G2=48	DLID=az_RU	BODY=Јеһованын халгы һагсызлыгдан әл чәкир | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Гренландија Данимарка Индонезија Исвеч Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Таити Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда га газах ган гуарани гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ масатек (Хуаутла) мајја маҹар море ндебеле ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тсва тсонга тумбука түрк умбунду урду фарс фин франсыз хорват чех чибемба чилуба чинјанја читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Гој Јеһованын адыны чағыран һәр кәс һагсызлыгдан әл чәксин» (2 ТИМ. 2:19).\n«Ахмаг, мәнасыз» мүбаһисәләрә нә ҝәтириб чыхарыр вә биз онлардан неҹә узаг дура биләрик?\nПис достларла мүнасибәтдә һагсызлыгдан неҹә әл чәкә биләрик?\nҺагсызлыгдан әл чәкмәкдә гәтијјәтли олдуғумузу неҹә ҝөстәрә биләрик?\n1. Ибадәтимиздә нәјин хүсуси јери вар?\nҺЕЧ нә вахтса «Јеһова» адына һансыса тарихи биналарын үстүндә вә ја археоложи музејләрдә раст ҝәлмисән? Әҝәр раст ҝәлмисәнсә, онда сөзсүз ки, бу, сәнә мараглы ҝәлиб вә ҝүҹлү тәсир бағышлајыб. Һәр шејдән савајы, Аллаһын ады бизим ибадәтимиздә хүсуси јери тутур, чүнки биз Јеһованын Шаһидләријик! Бүтүн дүнјада Аллаһын адына бизим гәдәр өнәм верән икинҹи бир тәшкилат јохдур! Анҹаг, бу ады дашымаг шәрәфи үзәримизә бөјүк мәсулијјәт гојур.\n2. Аллаһын адыны дашымаг үзәримизә һансы мәсулијјәти гојур?\n2 Аллаһын адыны дашымаг өзү-өзлүјүндә Онун рәғбәтини газандырмыр, ҝәрәк Онун нормаларына мүвафиг јашајаг. Буна ҝөрә дә Мүгәддәс Китабда дејилир ки, Јеһованын халгы «шәрдән [чәкинмәлидир]» (Мәз. 34:14). Бу принсипи әлдә рәһбәр тутараг Павел јазмышды: «Гој Јеһованын адыны чағыран һәр кәс һагсызлыгдан әл чәксин». (2 Тимотејә 2:19 ајәсини оху.) Јеһованын Шаһидләри олан бизләр Аллаһын ады илә танынырыг. Бәс биз һагсызлыгдан неҹә әл чәкә биләрик?\n3, 4. Һансы ајә Мүгәддәс Китаб алимләри үчүн гаранлыг галмышды вә нәјә ҝөрә?\n3 Ҝәлин Павелин 2 Тимотејә 2:19 ајәсиндә јаздығы сөзләрин һансы мәнбәјә әсасландығыны арашдыраг. Бу ајәдә «Аллаһын гојдуғу мөһкәм бүнөврә» ифадәси вә ики бәјанат гәләмә алыныб. Биринҹиси, чох еһтимал ки, Сајлар 16:5 ајәсиндән ситат ҝәтирилән «Јеһова Она мәхсус оланлары таныјыр» бәјанатыдыр. (Әввәлки мәгаләјә бах.) Икинҹи бәјанатда исә дејилир ки, «Гој Јеһованын адыны чағыран һәр кәс һагсызлыгдан әл чәксин». Бу бәјанат узун илләр әрзиндә Мүгәддәс Китаб алимләри үчүн гаранлыг галмышды. Нә үчүн?\n4 Павелин ҹүмлә гурулушундан ҝөрүнүр ки, о, бу ифадәни башга мәнбәдән ситат ҝәтириб. Лакин Ибраниҹә Мүгәддәс Јазыларын һеч бир јериндә бу ифадәјә ујғун ҝәлән ајә јохдур. Бәс һәвари: «Гој Јеһованын адыны чағыран һәр кәс һагсызлыгдан әл чәксин», — сөзләрини һарадан ҝөтүрүб? Гораһын үсјанындан бәһс едән «Сајлар» китабынын 16 фәслиндән ҝәтирдији биринҹи ситатын ардынҹа Павел бу ситаты ҝәтирир. Бәс ҝөрәсән, икинҹи бәјанат да бу һадисә илә неҹәсә әлагәлидир?\n5-7. Павелин 2 Тимотејә 2:19 ајәсиндәки сөзләри һансы һадисәдән гајнагланыр? (Мәгаләнин әввәлиндәки шәклә бах.)\n5 Мүгәддәс Китабда дејилир ки, Елиавын оғуллары Датанла Авирам Мусаја вә Һаруна гаршы үсјан галдыран Гораһа гошулдулар (Сај. 16:1—5). Онлар ачыг шәкилдә Мусаја сајмазјана јанашыр, Аллаһын она вердији сәлаһијјәти рәдд едирдиләр. Бу үсјанкарларын Јеһованын халгы арасында јашамасы садиг инсанларын руһанилијинә тәһлүкә јарадырды. Садиг хидмәтчиләрини үсјанкарлардан ајырд етмәк вахты јетишәндә Јеһова ајдын ҝөстәриш верди.\n6 Бу һадисә барәдә охујуруг: «Рәбб Мусаја деди: “Иҹмаја де: “Гораһ, Датан вә Авирамын мәскәнләринин әтрафындан чәкилин!” Муса галхыб Датанла Авирамын јанына ҝетди. Исраилин ағсаггаллары да онун ардынҹа ҝетдиләр. Муса иҹмаја хәбәрдарлыг едиб деди: “Нә олар, бу пис адамларын мәскәнләриндән узаглашын вә онлара аид олан һеч бир шејә тохунмајын. Јохса онларын бүтүн ҝүнаһларына ҝөрә сиз мәһв оларсыныз”. Һамы Гораһ, Датан вә Авирамын мәскәнләриндән узаглашды» (Сај. 16:23—27). Сонра Јеһова үсјанкарлары мәһв етди. Һагсызлыгдан әл чәкән садиг хидмәтчиләрини исә һифз етди.\n7 Јеһова үрәкләри охујан Аллаһдыр, Она мәхсус оланларын садиглијини јахшы ҝөрүр. Бунунла белә, Онун садиг хидмәтчиләри һагсызлыг едәнләрдән узаг дурмаг үчүн гәти аддым атмалыдыр. Ола билсин, Павел: «Гој Јеһованын адыны чағыран һәр кәс һагсызлыгдан әл чәксин», — сөзләрини дејәркән Сајлар 16:23—27 ајәләриндә јазылан һадисәјә истинад етмишди. Ҝәлдијимиз бу нәтиҹә Павелин «Јеһова Она мәхсус оланлары таныјыр» сөзләри илә үст-үстә дүшүр (2 Тим. 2:19).\n«АХМАГ, МӘНАСЫЗ МҮБАҺИСӘЛӘРИ» РӘДД ЕДИН\n8. Нәјә ҝөрә Аллаһын адыны дашымаг вә ја мәсиһчи јығынҹағында олмаг кифајәт дејил?\n8 Мусанын ҝүнләриндәки һадисәләрә истинад етмәклә Павел Тимотејә Јеһова илә мүнасибәтләрини горумасы үчүн гәти аддым атмалы олдуғуну хатырлатды. Мусанын ҝүнләриндә садәҹә Аллаһын адыны дашымаг кифајәт етмәдији кими, мәсиһчи јығынҹағында олмаг да кифајәт дејилди. Одур ки, Аллаһын садиг бәндәләри һагсызлыгдан әл чәкмәли иди! Бу, Тимотеј үчүн нә демәк иди? Бәс Павелин бу мәсләһәтиндән биз өзүмүзә нә ҝөтүрә биләрик?\n9. Ахмаг вә мәнасыз мүбаһисәләр еркән мәсиһчи јығынҹағына неҹә тәсир етмишди?\n9 Мүгәддәс Китабда мәсиһчиләрин әл чәкмәли вә рәдд етмәли олдуғу һагсыз әмәлләр барәдә хүсуси мәсләһәт вар. 2 Тимотејә 2:19 ајәсинин контекстинә нәзәр салсаг, ҝөрәрик ки, Павел Тимотејә «һәр сөзә ҝөрә мүбаһисә етмәкдән» чәкинмәји, «бош сөһбәтләрдән... узаг ол»мағы мәсләһәт ҝөрүр. (2 Тимотејә 2:14, 16, 23 ајәләрини оху.) Чүнки јығынҹагда бәзиләри дөнүкләрин тәлимләрини јајыр. Һәмчинин, ҝөрүнүр, бәзиләри дә икибашлы фикирләр ирәли сүрүрдү. Һәтта бу фикирләр бирбаша Аллаһын Кәламына зидд олмаса да, һачаланма јарадырды. Нәтиҹәдә, онлар сөзлә дидишмәјә, мүбаһисәләрә вә руһани ҹәһәтдән гејри-сағлам мүһитин јаранмасына сәбәб олурдулар. Мәһз буна ҝөрә Павел Тимотејә билдирди ки, «ахмаг, мәнасыз [мүбаһисәләри]... рәдд ет»син.\n10 Бу ҝүн Јеһованын халгынын арасында дөнүклүјә тәк-түк һалларда раст ҝәлмәк олар. Әҝәр кимсә мәнбәјиндән асылы олмајараг, Мүгәддәс Китаба әсасланмајан тәлим верәрсә, биз буну ҝөзүмүзү гырпмадан рәдд етмәлијик. Дөнүкләрлә истәр шәхсән, истәрсә дә интернет вә ја диҝәр васитәләрлә бош-бошуна сөз ҝүләшдирмәк ағылсызлыг оларды. Һәтта мәгсәдимиз дөнүк инсана көмәк етмәк олса да, бу ҹүр давраныш јухарыда арашдырдығымыз Мүгәддәс Китаб рәһбәрлијинә зидд оларды. Јеһованын халгы олан бизләр дөнүклүкдән тамамилә узаг дурмалыјыг.\nДөнүкләрә баш гошма (10-ҹу абзаса бах)\n11. Ахмаг мүбаһисәләрә нә ҝәтириб чыхара биләр вә ағсаггаллар неҹә нүмунә ола биләрләр?\n11 Јығынҹагда бирлији позан јалныз дөнүклүк дејил. Мәсәлән, әјләнҹәјә даир фикирајрылығы «ахмаг, мәнасыз мүбаһисәләрин» јаранмасына ҝәтириб чыхара биләр. Әлбәттә ки, әҝәр кимсә Јеһованын әхлаг нормаларына зидд ҝедән әјләнҹәјә даданыбса, ағсаггаллар мүбаһисәдән гачмағын хәтринә буна ҝөз јуммајаҹаг (Мәз. 11:5; Ефес. 5:3—5). Ејни заманда да шәхси фикирләрини јеритмәјә чалышмајаҹаглар. Чүнки онлар Мүгәддәс Китабда ағсаггаллар үчүн верилән нөвбәти мәсләһәтә бағлы галырлар: «Аллаһын сизә әманәт етдији сүрүнү отарын... Аллаһын әманәти үзәриндә ағалыг етмәјин, әксинә, сүрүјә нүмунә олун» (1 Пет. 5:2, 3; 2 Коринфлиләрә 1:24 ајәсини оху).\n12, 13. а) Јеһованын Шаһидләри әјләнҹә сечиминә неҹә јанашырлар вә Мүгәддәс Китабын һансы принсипләрини тәтбиг едирләр? б) 12-ҹи абзасда мүзакирә олунан принсипләри диҝәр шәхси мәсәләләрә неҹә тәтбиг етмәк олар?\n12 Әјләнҹә мәсәләсинә ҝәлдикдә, тәшкилатымыз конкрет һансы филмләрдән, видео ојунлардан, китаблардан вә ја маһнылардан гачмалы олдуғумуза даир гајда гојмур. Чүнки Мүгәддәс Китаб тәшвиг едир ки, һәр кәс «гаврајышыны даима ишләтмәклә ону јахшыны писдән ајырмаға [өјрәшдирсин]» (Ибр. 5:14). Мүгәддәс Китабда мәсиһчинин әјләнҹә сечиминдә нәзәрә алмалы олдуғу нөвбәти әсас принсипләр вар. Һәјатымызын һәр бир саһәсиндә амалымыз «Рәббә нәјин мәгбул олдуғуна даима әмин [олмагдыр]» (Ефес. 5:10). Мүгәддәс Китаб аилә башчыларына аиләси үчүн мүәјјән әјләнҹәләри гадаған етмәк сәлаһијјәти верир * (1 Кор. 11:3; Ефес. 6:1—4).\n13 Јухарыда хатырланан Мүгәддәс Китаб принсипләри јалныз әјләнҹә сечиминә аид дејил. Ҝејим вә хариҹи ҝөрүнүш, сағламлыг вә гидаланма, еләҹә дә диҝәр шәхси мәсәләләр дә мүбаһисәјә сәбәб ола биләр. Буна ҝөрә дә әҝәр Мүгәддәс Китаб принсипи позулмурса, мәсиһчи белә шејләрин үстүндә мүбаһисә етмәкдән әл чәкмәлидир. Чүнки «Рәббин гулу чәкишмәләрдән узаг дурмалы, һамыјла мүлајим [нәзакәтли, һашијә] давранмалы»дыр (2 Тим. 2:24).\nПИС ДОСТЛАРДАН УЗАГ ДУРУН!\n14. Пис достлардан узаг дурмагла бағлы Павел һансы нүмунәни чәкир?\n14 «Јеһованын адыны чағыран һәр кәс һагсызлыгдан әл [чәкдијини]» даһа неҹә ҝөстәрә биләр? Һагсызлыг едән адамларла достлуг етмәмәклә. Диггәтә лајигдир ки, Павел «Аллаһын гојдуғу мөһкәм бүнөврә» һагда нүмунә чәкдикдән сонра «бөјүк бир [ев]» барәдә нүмунә чәкмишди. Белә ки, бу евдә «гызылдан вә ҝүмүшдән дүзәлдилмиш габлар олдуғу кими, ағаҹдан вә ҝилдән дүзәлдилмиш габлар да» вар. «Онлардан бәзисини шәрәфли, диҝәрләрини исә шәрәфсиз мәгсәд үчүн истифадә едирләр» (2 Тим. 2:20, 21). Сонра о, мәсиһчиләри «шәрәфсиз мәгсәд үчүн» истифадә едилән габлардан узаг дурмаға, јахуд аралашмаға сәсләјир.\n15, 16. Павелин «бөјүк бир [ев]»лә бағлы нүмунәсиндән нә өјрәнирик?\n15 Бу нүмунәнин мәғзи нәдир? Павел мәсиһчи јығынҹағыны «бөјүк бир [евә]», үзвләрини исә «габлар»а вә ја ев әшјаларына бәнзәдирди. Евдә бәзи габлар антисанитар шәраитдә истифадә олундуғундан натәмиз сајылыр. Ев јијәси белә габлары мәтбәхдә истифадә олунан тәмиз габлара гатмыр.\n16 Бу ҝүн дә Јеһованын хидмәтчиләри тәмиз һәјат тәрзи сүрмәли, јығынҹағын Јеһованын принсипләринә биләрәкдән мәһәл гојмајан үзвләри илә достлугдан гачмалыдыр. (1 Коринфлиләрә 15:33 ајәсини оху.) Әҝәр биз јығынҹағын ичиндәкиләрлә белә еһтијатлы давранмалыјыгса, ҝөрүн онда әксәријјәти пулпәрәст, валидејнләринә итаәт етмәјән, вәфасыз, бөһтанчы, залым, јахшылығын дүшмәни, хаин, Аллаһдан чох ејш-ишрәти севән кәнардакылардан нә гәдәр узаг дурмалыјыг! (2 Тим. 3:1—5).\nГӘТИЈЈӘТЛИ ГАЛАН ХЕЈИР-ДУА ТАПАР\n17. Садиг исраиллиләр һагсызлыға гаршы чыхдыгларыны неҹә ҝөстәрдиләр?\n17 Мүгәддәс Китаб исраиллиләрин «Гораһ, Датан вә Авирамын мәскәнләринин әтрафындан чәкилин» ҝөстәришинә гәтијјәтлә неҹә һај вердикләрини хүсусилә вурғулајыр. Орада дејилир ки, «һамы [дәрһал, ЈД]... узаглашды» (Сај. 16:24, 27). Бәли, онлар буну вахт итирмәдән, дәрһал етдиләр. Ајәдән һәмчинин ајдын олур ки, һамы бир нәфәр кими тамамилә кәнара чәкилди. Аллаһын садиг бәндәләри һеч бир вәҹһлә өзләрини рискә атмаг истәмирдиләр. Онлар там итаәткарлыг ҝөстәрдиләр, Јеһованын тәрәфини тутараг һагсызлыға гаршы чыхдылар. Бәс биз бундан нә өјрәнә биләрик?\n18. Павел Тимотејә «ҝәнҹлијә хас истәкләрдән гач» мәсләһәтини вермәклә нәји нәзәрдә тутурду?\n18 Јеһова илә мүнасибәтләримизи горумаға ҝәлдикдә, биз дә ҹәлд вә гәтијјәтлә һәрәкәт етмәлијик. Павел Тимотејә «ҝәнҹлијә хас истәкләрдән гач» сөзләрини јазаркән елә буну нәзәрдә тутурду (2 Тим. 2:22). Дүздүр, һәмин вахт Тимотеј артыг јеткин јашда, тәхминән 30 јашларында иди. Анҹаг «ҝәнҹлијә хас» ағылсыз истәкләр јашла өлчүлмүр. Бу ҹүр истәкләрин гаршысыны кәсмәклә Тимотеј онлардан гачдығыны ҝөстәрди. Башга сөзлә десәк, Тимотеј «һагсызлыгдан әл [чәкди]». «Әҝәр ҝөзүн сәни ҝүнаһа сүрүкләјирсә, ону чыхарыб ат», — сөзләри илә Иса да елә буну демишди (Мат. 18:9). Бу ҝүн бу мәсләһәти үрәкләринә һәкк едән мәсиһчиләр руһани тәһлүкә јарадан шејләри тәрәддүд етмәдән, тәхирә салмадан вә гәтијјәтлә дәф едирләр.\n19. Бәзиләри өзләрини руһани тәһлүкәдән горумаг үчүн нә едирләр?\n19 Јеһованын Шаһиди олмамышдан габаг спиртли ичкијә алудә олан кәсләр ичкидән тамамилә имтина едиб-етмәмәји өзләри гәрар вермәлидир. Диҝәрләри исә, өз-өзлүјүндә јанлыш олмаса да, шәхсән онларын әхлагына пис тәсир едә билән әјләнҹәләрдән имтина едирләр (Мәз. 101:3). Мәсәлән, мәсиһчи олмаздан өнҹә бир гардаш һәфтә сәккиз, мән доггуз әхлагсызлығын һөкм сүрдүјү дискотекаларда олурду. Лакин һәгигәти өјрәнәндән сонра кечмишдәки јанлыш истәкләринин вә фикирләринин јенидән баш галдыраҹағындан еһтијат едәрәк, һәтта мәсиһчиләрин достлуг ҝөрүшләриндә белә рәгс етмәкдән гачыр. Әлбәттә, мәсиһчи спиртли ичкиләрдән, рәгсләрдән вә үмуми ҝөтүрдүкдә пис сајылмајан шејләрдән там имтина етмәк мәҹбуријјәтиндә дејил. Лакин о, руһани тәһлүкәдән гачмалы вә Јеһова илә мүнасибәтини горумалыдыр.\n20. Һагсызлыгдан әл чәкмәк чәтин олса да, бизә үрәк-дирәк верән нәдир?\n20 Аллаһын адыны дашымаг һәм шәрәфдир, һәм дә мәсулијјәт. Буна ҝөрә дә һагсызлыгдан әл чәкмәли вә шәрдән узаг дурмалыјыг (Мәз. 34:14). Дүздүр, буну етмәк һәмишә асан олмур, амма Јеһованын «Она мәхсус оланлары» вә һагг јолунда јеријәнләри севдијини билмәк бизә үрәк-дирәк верир (2 Тим. 2:19; 2 Салнамәләр 16:9а ајәсини оху).\n^ абз. 12 “ башлығы алтында «Сиз һансыса филми, китабы вә ја маһныны гадаған едирсиниз?» адлы мәгаләјә бах.


Q=5	C=2	SS=0	LS=1	PS=0	DC=0	LC=0	SD=0	BS=3	G0=128	G1=100	G2=29	DLID=az_RU	BODY=Кечмишдән ибрәт ҝөтүрәк | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дуала дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел монгол море моту ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чуваш шона јао јапон јоруба јунан ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«Бүтүн бунлар ибрәт кими... бу дөврүн сонунда јашајан бизләр үчүн хәбәрдарлыг мәгсәдилә јазылыб» (1 КОР. 10:11).\nНӘҒМӘ: 11, 61\nБУ ПАДШАҺЛАРЫН СӘҺВИНДӘН НӘ ӨЈРӘНИРИК?\nАса вә Јәһушафатын\n1, 2. Нәјә ҝөрә Јәһуданын дөрд падшаһынын сәһвләрини нәзәрдән кечирәҹәјик?\nТӘСӘВВҮР ЕДИН јолла ҝедәндә бир нәфәрин бүдрәјиб јыхылдығыны ҝөрүрсүнүз. Чох еһтимал ки, һәмин јердән еһтијатла кечәҹәксиниз. Ејнән башгаларынын сәһвинә нәзәр салмаг да бизә онлардан ибрәт ҝөтүрмәјә көмәк едәр. Бу принсипи ибадәтимизә дә аид етмәк олар. Биз башгаларынын, һәмчинин Мүгәддәс Китабда ады чәкилән инсанларын сәһвләриндән дәрс ҝөтүрүрүк.\n2 Өтән мәгаләдә һаггында сөз ачылан дөрд Јәһуда падшаһы Јеһоваја сидги-үрәкдән ибадәт едирди. Амма онлар һәјатларында чохлу сәһвләр дә бурахыблар. Онларын сәһвләриндән һансы ибрәт дәрсини ҝөтүрә биләрик вә нә едә биләрик ки, ејни сәһвләри тәкрарламајаг? Ҝәлин бу падшаһларын сәһвләрини нәзәрдән кечирәк, бунунла да бизә нәсиһәт олараг әввәлҹәдән јазыланлардан фајдаланаг. (Ромалылара 15:4 ајәсини охујун.)\nИНСАН ҺИКМӘТИНӘ АРХАЛАНАН УЧРУМА ЈУВАРЛАНАР\n3—5. а) Асанын үрәји бүтүнлүклә Аллаһа бағлы олса да, о, һансы сәһвә јол верди? б) Баша илә бағлы мәсәләдә Асанын инсана ҝүвәнмәсинә нә сәбәб ола биләрди?\n3 Әввәлҹә ҝәлин Аса падшаһын нүмунәсини нәзәрдән кечирәк вә ҝөрәк Аллаһын сөзләри һәјатымыза неҹә тәсир едә биләр. Бир милјонлуг Һәбәш ордусу Јәһудаја јүрүш едәндә Аса Јеһова Аллаһа ҝүвәнмишди. Амма Исраил падшаһы Баша Асанын мәмләкәти илә һәмсәрһәд олан Рама шәһәрини мөһкәмләндирмәјә башлајанда о, башга ҹүр давранды (2 Салн. 16:1—3). Бу дәфә о, өз ағлына ҝүвәнәрәк Арам падшаһы Бәнһәдада бәхшиш ҝөндәрди ки, Башанын үстүнә һүҹум етсин. Асанын бу планы баш тутдуму? Мүгәддәс Китабда јазылыб: «Баша бунлары ешидән кими Рамадакы тикинтини дајандырды» (2 Салн. 16:5). Дејәсән, Асанын планы уғурлу олду. Амма бу, илк бахышдан белә ҝөрүнүр.\n4 Ҝөрәсән, Асанын бу һәрәкәти барәдә Јеһова нә фикирләширди? Аса Аллаһына ҝүвәнмәдији үчүн Јеһова елчиси Һәнани васитәсилә ону төһмәт етди. (2 Салнамәләр 16:7—9 ајәләрини охујун.) Һәнани деди: «Бундан сонра һәмишә мүһарибә ичиндә олаҹагсан». Аса өз мәгсәдинә чатды, Баша ҝери чәкилди, амма һакимијјәтинин сонуна кими Аса да, халгы да мүһарибә шәраитиндә јашады.\n5 Өтән мәгаләдә гејд олундуғу кими Јеһова Асанын үрәјини јохламыш, онун үрәјинин бүтүнлүклә Јараданына бағлы олдуғуну ҝөрмүшдү (1 Пад. 15:14). Гејри-камил олса да, Аса Аллаһын ҝөзүндә садиг инсан иди. Бунунла белә, о, јанлыш гәрарынын аҹысыны јашады. Нәјә ҝөрә Баша илә бағлы мәсәләдә Аса Јеһоваја јох, инсана, Бәнһәдадла өзүнә ҝүвәнди? Бәлкә, о фикирләширди ки, Јеһовадан көмәк истәмәкдәнсә, дипломатик ҝедиш етсә вә ја һәрби тактика ишләтсә, даһа јахшы олар? Бәлкә, кимсә она сәһв мәсләһәт вермишди?\n6. Асанын сәһвләриндән һансы ибрәт дәрсини ҝөтүрүрүк? Нүмунә чәкин.\n6 Асанын нүмунәси бизи өзүмүзү јохламаға тәшвиг едир. Адәтән, бөјүк проблемлә үзләшәндә биз дәрһал Јеһовадан көмәк истәјирик. Бәс ҝүндәлик һәјатда растлашдығымыз хырда мәсәләләрдә неҹә давранырыг? Биз өз ағлымыза ҝүвәниб проблеми өз билдијимиз јолла һәлл едирик? Јохса Јеһоваја ҝүвәниб Онун Кәламындан мәсләһәт ахтарыр вә онлара әмәл етмәјә чалышырыг? Туталым, јығынҹаг ҝөрүшләринә вә топлантылара ҝедәндә аиләниз сизә гаршы чыхыр. Бу һалда проблеми дүзҝүн шәкилдә һәлл етмәк үчүн сиз Јеһовадан мәсләһәт вә көмәк истәјирсиниз. Инди тәсәввүр един, ишсиз галмысыныз, тәзә иш тапмаг исә чох чәтиндир. Иш мүсаһибәси заманы һәр һәфтә ибадәт ҝөрүшүнә ҝедәҹәјинизи дејәҹәксиниз? Һансы проблемлә үзләшириксә үзләшәк, ҝәлин мәзмурчунун сөзләрини хатырлајаг: «Јолуну Јеһоваја тапшыр, Она ҝүвән, О, сәнин ишини һасил едәр» (Зәб. 37:5).\nПИС ДОСТЛУҒУН ТӘСИРИ\n7, 8. Јәһушафат һансы сәһвләрә јол верди вә нәтиҹәси нә олду? (Мәгаләнин әввәлиндәки шәклә бахын.)\n7 Ҝөрәк Асанын оғлу Јәһушафат нә етмишди. Онун чох ҝөзәл хүсусијјәтләри вар иди. Јәһушафат Аллаһа ҝүвәнәрәк чохлу саваб ишләр ҝөрмүшдү. Лакин о да, бәзән, ағылсыз гәрарлар верирди. Мисал үчүн, о, шимал падшаһлығынын падшаһы Әһәблә гоһум олмушду. Һәмчинин Микај пејғәмбәрин хәбәрдарлығына әһәмијјәт вермәјиб Әһәблә бирҝә арамиләрә гаршы дөјүшә чыхмышды. Дөјүш заманы Јәһушафат ҹаныны зорла өлүмдән гуртарыр. Сонра о, Јерусәлимә гајыдыр (2 Салн. 18:1—32). Онда Јәһу пејғәмбәр она дејир: «Пис адама көмәк етмәклә, Јеһоваја нифрәт едәнләри севмәклә дүзҝүн иш ҝөрүрсән?» (2 Салнамәләр 19:1—3 ајәләрини охујун.)\n8 Бу һадисә, Јәһушафата дәрс олдуму? Тәәссүф ки, јох. О, Јеһованы севсә дә, Ону разы салмаға чалышса да, Әһәблә бағлы мәсәләдә башына ҝәләнләрдән дәрс ҝөтүрмәди вә Јәһу пејғәмбәрин хәбәрдарлығына мәһәл гојмады. Јәһушафат даһа бир сәһвә јол верди, Аллаһын дүшмәни илә, Әһәбин оғлу залым падшаһ Әһәзја илә иттифаг бағлады. Јәһушафатла Әһәзја бирликдә Таршишә ҝедән ҝәмиләр дүзәлтмишдиләр. Амма ҝәмиләр гәзаја уғрајыб мәнзилбашына чатмады (2 Салн. 20:35—37).\n9. Пис достлуг һәјатымыза неҹә тәсир едә биләр?\n9 Јәһушафатын һадисәси бизи һәјатымызы тәһлил етмәјә тәшвиг едир. Әслиндә, Јәһушафат јахшы падшаһ иди. О, Аллаһы разы салан ишләр ҝөрүрдү вә Она сидги-үрәкдән ибадәт едирди (2 Салн. 22:9). Лакин пис достлары она мәнфи тәсир етди. Мәсәлләр 13:20 ајәсиндә јахшы јазылыб: «Һикмәтли илә отуруб-дуран һикмәтли олар, ахмагларла ајаглашан бәдбәхт олар». Јәһушафатын Әһәблә гурдуғу сых мүнасибәт аз гала онун өлүмүнә сәбәб олмушду. Биз инсанлара Аллаһын јолуну тутмаға көмәк етмәк истәјирик. Анҹаг јадда сахламалыјыг ки, Јеһоваја хидмәт етмәјән инсанла сых үнсијјәтдә олмаг тәһлүкәлидир.\n10. а) Аилә гурмаг истәјәнләр Јәһушафатын һадисәсиндән нә өјрәнә биләрләр? б) Пис достлугла бағлы нәји јадда сахламалыјыг?\n10 Јәһушафатдан һансы ибрәт дәрсини ҝөтүрә биләрик? Ола билсин, јығынҹагда өзүнә үрәјинҹә олан һәјат јолдашы тапа билмәдијинә ҝөрә мәсиһи Јеһованы севмәјән инсана мејил салмаға башлајыр. Ја да гоһумлары «һәлә ки, јашын кечмәјиб евлән» дејәрәк ону аилә гурмаға мәҹбур едир. Чох еһтимал ки, бир баҹынын дедији нөвбәти сөзләр бәзиләримизин дә үрәјиндән кечиб: «Инсан севиб-севилмәк истәјир, она һәмдәм олан инсана еһтијаҹ дујур». Бәс белә вәзијјәтләрдә мәсиһи неҹә даврансын? Јәһушафатын һадисәси бизә көмәк едә биләр. Адәтән, о, Јеһовадан мәсләһәт истәјирди (2 Салн. 18:4—6). Амма Јеһованы севмәјән инсанла, Әһәблә јолдашлыг едәндән сонра башга ҹүр давранды. Јәһушафат бир шеји унутмамалы иди: Јеһова сидги-үрәкдән Она бағлы олан инсанлары ахтарыр ки, онларын «рифаһы үчүн ҝүҹүнү ҝөстәрсин». Бизим дөврдә дә «Јеһова бүтүн јер үзүнү нәзәрдән кечирир» вә бизим рифаһымыз үчүн ҝүҹүнү ҝөстәрмәјә һазырдыр (2 Салн. 16:9). О, бизи чох ҝөзәл баша дүшүр вә үрәкдән севир. Әҝәр сиз үрәјинизҹә олан инсанла аилә гурмаг истәјирсинизсә, инанырсынызмы ки, Јеһова бундан аҝаһдыр вә сизә көмәк етмәк истәјир? Әмин олун, вахты чатанда Јеһова сизи мурадыныза чатдыраҹаг!\nЈеһоваја ибадәт етмәјән инсанла мүнасибәт гурмаг тәһлүкәлидир (10-ҹу абзаса бахын)\nҮРӘЈИНИЗИ ГҮРУРДАН ГОРУЈУН\n11, 12. а) Һизгијјәнин үрәјиндәкиләр неҹә үзә чыхды? б) Һизгијјә Јеһованын гәзәбиндән неҹә гуртулду?\n11 Һизгијјәдән ҝөтүрдүјүмүз ибрәт дәрси үрәклә бағлыдыр. Үрәкләри арашдыран Јеһова Аллаһ бир һадисә васитәсилә Һизгијјәнин үрәјиндәкиләри үзә чыхармышды. (2 Салнамәләр 32:31 ајәсини охујун.) Падшаһ ағыр хәстәлијә тутуланда Јеһова онун сағалаҹағына әламәт вермишди. Бабил әјанлары бу әламәт һаггында, көлҝәнин он пиллә дала дүшмәси барәдә мәлумат алмаг үчүн өз елчиләрини Һизгијјәнин јанына ҝөндәрир (2 Пад. 20:8—13; 2 Салн. 32:24). Онда Јеһова Һизгијјәни «тәк бурахды ки», ҝөрсүн о нә едәҹәк. Һизгијјә ағылсыз давраныб бабиллиләрә бүтүн хәзинәсини ҝөстәрди. Беләҹә, онун үрәјиндәкиләр үзә чыхды.\n12 Ҝөрүнүр, Һизгијјәнин үрәјиндә гүрур баш галдырмышды. Мүгәддәс Китабда буна нәјин сәбәб олдуғу јазылмајыб. Ола билсин, о, Ашшур ордусу үзәриндә гәләбә чалдығы вә ја мөҹүзәви шәкилдә сағалдығы үчүн гүрурланмышды. Бәлкә дә бу гүрура сәбәб газандығы вар-дөвләт, шан-шөһрәт олмушду. Сәбәби дәгиг билмәсәк дә, бир шеј дәгигдир: Һизгијјә «она едилән јахшылығын гаршысында нашүкүрлүк етди». О, дуасында дедији кими Аллаһа сидги-үрәкдән хидмәт етсә дә, һәрдән Аллаһа хош ҝетмәјән ишләр ҝөрүрдү. Лакин сонра Һизгијјә «гүруруну сындырды», бунунла да өзүнү вә халгы Јеһованын гәзәбиндән гуртарды (2 Салн. 32:25—27; Зәб. 138:6).\n13, 14. а) Јеһова бизи нә вахт «тәк бураха биләр»? б) Тәриф ешидәндә неҹә мүнасибәт ҝөстәрмәлијик?\n13 Һизгијјәнин һадисәсиндән нә өјрәнирик? Әввәлҹә ҝәлин ҝөрәк Һизгијјәнин гүруру нә вахт үзә чыхды? Јеһова Синахериби мәғлуб едәндән вә Һизгијјәни өлүмҹүл хәстәликдән сағалдандан дәрһал сонра. Биз һансыса ваҹиб тапшырығы јеринә јетирәндән сонра, Јеһова бизи дә «тәк бураха биләр» ки, үрәјимиздәкиләр үзә чыхсын. Мисал үчүн, гардаш зәһмәт чәкиб мәрузә һазырлајыр, баҹы-гардашлара тәгдим едир. Сонра чохлары јахынлашыб ону тәрифләјир. Бу һалда гардаш тәрифә неҹә мүнасибәт ҝөстәрәҹәк?\n14 Тәриф ешидәндә һәмишә Иса Мәсиһин сөзләрини јадымыза салмалыјыг: «Сиз дә сизә тапшырылмыш ишләри ҝөрүб гуртаранда дејин: “Биз һеч нәјә јарамајан нөкәрләрик. Биз садәҹә өһдәмизә дүшән иши ҝөрдүк”» (Лука 17:10). Һизгијјә гүрурлу олдуғу үчүн «она едилән јахшылығын гаршысында нашүкүрлүк етди». Бундан да өзүмүз үчүн дәрс ҝөтүрүрүк: Јеһованын бизим үчүн етдији јахшылыглар барәдә дүшүнмәк бизи Онун нифрәт етдији хүсусијјәтләрдән горујаҹаг. Биз дилимизлә Јеһоваја һәмишә шүкүрләр охумалыјыг. Ахы О, бизә көмәк етмәк үчүн Кәламыны вә мүгәддәс руһ вериб.\nГӘРАР ВЕРМӘЗДӘН ӘВВӘЛ ЈАХШЫ ДҮШҮНҮН\n15, 16. Нәјә ҝөрә Јушијјә Јеһованын мүдафиәсиндән мәһрум олду вә һәјатыны итирди?\n15 Нәһајәт, ҝәлин ҝөрәк Јушијјә падшаһын башына ҝәләнләр бизә нә өјрәдир. Ҝөрәк, онун сүгутуна вә өлүмүнә нә сәбәб олмушду? (2 Салнамәләр 35:20—22 ајәләрини охујун.) Мисир һөкмдары Неһо Јушијјәјә нә гәдәр десә дә ки, давасы онунла дејил, Јушијјә гулаг асмајыб Неһо илә дөјүшә чыхды. Мүгәддәс Китабда јазылыб ки, Неһо Аллаһын сөзләрини дејирди. Бәс онда нијә Јушијјә сөзә бахмајыб Неһо илә савашды? Мүгәддәс Китабда бу суалын ҹавабы јохдур.\n16 Бәлкә Неһо јалан данышырды? Јушијјә неҹә әмин ола биләрди ки, Неһо, доғрудан да, Аллаһын сөзләрини дејир? Јеһованын пејғәмбәри Әрәмјадан соруша биләрди (2 Салн. 35:23, 25). Амма Мүгәддәс Китабын һеч бир јериндә јазылмајыб ки, о, буну етди. Һәмчинин Неһо Кархемишә ҝедирди, Јерусәлимә гаршы савашмырды, онун давасы башгасы илә иди. Үстәлик, Неһо нә Јеһоваја, нә дә Онун халгына ришхәнд етмәмишди. Ајдындыр ки, Неһоја гаршы чыхмагла Јушијјә ағылсызлыг етди. Бәс бурадан нә өјрәнирик? Проблемлә үзләшәндә јахшы оларды ки, мәсәлә илә бағлы Јеһованын фикрини өјрәнәк.\n17. Проблем јарананда Јушијјәнин сәһвини тәкрарламамаг үчүн нә етмәлијик?\n17 Проблем јарананда, илк өнҹә, фикирләшмәлијик ҝөрәк бу вәзијјәтә Мүгәддәс Китабдакы һансы принсип ујғун ҝәлир вә она ујғун давранмалыјыг. Ола билсин, бәзи мәсәләләрлә бағлы дәриндән арашдырма апармаг, һәтта ағсаггалла мәсләһәтләшмәк гәрарына ҝәләрик. Ағсаггал бизә Мүгәддәс Китабын башга принсипләри үзәриндә дүшүнмәјә көмәк едә биләр. Мисал үчүн, әри иманда олмајан бир баҹы һәфтәнин мүәјјән бир ҝүнү тәблиғә чыхмағы планлашдырыр. Баҹы дәрк едир ки, һәр бир мәсиһијә тәблиғ етмәк тапшырылыб (Һәв. 4:20). Амма әри онун һәмин ҝүн евдә галмасыны истәјир, дејир ки, онлар чохдандыр бир јердә вахт кечирмирләр. Ола билсин, баҹынын јадына нөвбәти принсипләр дүшүр: биз Аллаһа итаәт етмәлијик вә шаҝирд һазырламалыјыг (Мәт. 28:19, 20; Һәв. 5:29). Амма баҹы башчылыг принсипини дә нәзәрә алмалы вә һикмәтли олмалыдыр (Ефес. 5:22—24; Филип. 4:5). Әри ондан нә истәјир: үмумијјәтлә тәблиғә ҝетмәјә гојмур, јохса садәҹә һәмин ҝүн онунла вахт кечирмәјини истәјир? Биз һәм Аллаһын ирадәсини јеринә јетирмәлијик, һәм виҹданымызы тәмиз сахламалыјыг.\nАЛЛАҺА СИДГИ-ҮРӘКДӘН ХИДМӘТ ЕДИН ВӘ СЕВИНҸ ДУЈУН\n18. Бу мәгаләдә ады чәкилән дөрд падшаһын нүмунәси үзәриндә дүшүнмәк сизә нәдә көмәк едә биләр?\n18 Гејри-камил олдуғумуз үчүн биз дә бу мәгаләдә ады чәкилән дөрд падшаһын сәһвини тәкрарлаја биләрик: 1) өзүмүз дә билмәдән инсан һикмәтинә архаланарыг; 2) Јеһованы севмәјән инсанла сых мүнасибәт гурарыг; 3) гүрурлу оларыг вә 4) Јеһовадан мәсләһәт алмамыш гәрар гәбул едәрик. Нә јахшы ки, Јеһова бу падшаһлар кими, биздә дә јахшы шејләри ҝөрүр! Јеһова һәмчинин бизим Ону нә гәдәр севдијимизи, Она сидги-үрәкдән хидмәт етмәк истәдијимизи ҝөрүр. Буна ҝөрә дә О, бу ҹүр нүмунәләр васитәсилә бизи ҹидди сәһвләрдән горујур. Ҝәлин бу нүмунәләр үзәриндә дүшүнәк вә көмәјинә ҝөрә Јеһоваја миннәтдар олаг!


Q=7	C=3	SS=3	LS=4	PS=0	DC=0	LC=0	SD=0	BS=0	G0=48	G1=40	G2=20	DLID=az_RU	BODY=ДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Маврики креолу Македонија Малта Мјанма Непал Ниас Ниуе Норвеч Понапе Самоа Сејшел креолу Соломон Адалары пиҹини Таити Тонга Увеа Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан аукан африкаанс ачоли ајмара батак (каро) батак (тоба) бауле биак бикол бислама болгар варај венда га газах ган гарифуна гуарани гуахиро гырғыз дигорон дреһу дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисонге кичуа (Имбабура) кореја коса куангали куанјама күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда науатл (Хуастека) науатл (Шимали Пуебла) науатл (Ҝерерро) нгангела ндебеле ндебеле (Зимбабве) ндонга нзема нјанека олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сарамаккан свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тзелтал тив тигре ток-писин тохолабал тсонга тумбука түрк умбунду уруунд урһобо фарс фин фон франсыз хорват чех чибемба чинјанја читонга читонга (Малави) чичева чокве чол чуваш шона јао јапон јоруба јунан ҝүрҹү Һаити креолу һауса һилигајнон һинд әрәб\nӘсрләрдир рәссамлар өз әсәрләриндә Иса Мәсиһи ҹанландырыр. Лакин онун әслиндә неҹә ҝөрүндүјү һеч кәсә мәлум дејил. Чүнки о нә портретини чәкдириб, нә дә һејкәлини дүзәлтдириб.\nРәссамлар әслиндә Мәсиһин неҹә ҝөрүндүјүнү билмәсәләр дә, мәдәнијјәт, дини еһкамлар вә сифаришчиләрин истәји онларын әсәрләринә әсаслы тәсир едиб. Бу да Иса Мәсиһ вә онун тәлимләри һаггында инсанларын дүшүнҹәсини формалашдырыб, һәтта јанлыш тәәссүрат ојадыб.\nБәзи рәссамлар Иса Мәсиһи ҹылыз, узунсачлы, назик саггаллы вә гәмҝин ҝөрүнүшә саһиб бири кими тәсвир едибләр. Бәзи шәкилләрдә исә Иса Мәсиһ фөвгәлтәбии ҝүҹә малик, нур ичиндә, јахуд да әлчатмаз бири кими тәсвир олунуб. Бәс бу кими шәкилләрдә Мәсиһ дүзҝүнмү тәсвир едилиб? Буну неҹә мүәјјән етмәк олар? Мүгәддәс Китаба нәзәр салсаг, онун неҹә ҝөрүндүјүнү тәхмин едә, һәмчинин онун һагда дүзҝүн тәсәввүрә јијәләнә биләрик.\n«МӘНӘ БӘДӘН ҺАЗЫРЛАДЫН»\nИса Мәсиһ бу сөзләри вәфтиз олунан заман дуасында демишди (Ибраниләрә 10:5; Мәтта 3:13—17). Бәс Аллаһ Исаја неҹә бәдән һазырламышды? Иса Мәсиһ доғулмаздан өнҹә Ҹәбрајыл мәләк Мәрјәмә нөвбәти сөзләри сөјләмишди: «Сән һамилә галыб оғул доғаҹагсан... о, Аллаһын Оғлу * адланаҹаг» (Лука 1:31, 35). Бәли, Мәсиһ илк инсан олан Адәм кими гүсурсуз иди (Лука 3:38; 1 Коринфлиләрә 15:45). Чох ҝүман ки, о, јарашыглы иди вә анасы Мәрјәмә бәнзәр ҹизҝиләри вар иди.\nМәсиһ јәһуди адәти үзрә саггал сахлајырды. Бу адәтә ҝөрә, саггал сахламаг ләјагәт вә һөрмәтин рәмзи сајылырды вә адәтән, узун вә сәлигәсиз олмурду. Шүбһәсиз ки, Иса да сач-саггалыны һәмишә сәлигәли сахлајырды. Чүнки башына үлҝүҹ вурмамаг јалныз нәзириләрдән тәләб олунурду (Сајлар 6:5; Һакимләр 13:5).\nИса Мәсиһ һәјатынын чох һиссәсини дүлҝәр ишләјиб (Марк 6:3). Нәзәрә алсаг ки, о, бу иши мүасир аваданлыглар олмадан едирди, ҝәрәк ки, онун мөһкәм бәдәни олуб. Бир дәфә о, тәкбашына мәбәд алверчиләринин «һамысыны гојун, мал-гара гарышыг мәбәддән говду. Сәррафларын масаларыны чевириб пулларыны јерә дағытды» (Јәһја 2:14—17). Белә шүҹаәти јалныз ҝүҹ-гүввәтли инсан едә биләрди. Мәсиһ һәмчинин Аллаһын она һазырладығы «бәдәнлә» ваҹиб бујруғу һәјата кечирмишди. О демишди: «Мән Аллаһын Падшаһлығы һаггында мүждәни башга шәһәрләрә дә чатдырмалыјам, ахы Аллаһ мәни бу иш үчүн ҝөндәриб» (Лука 4:43). Бәли, бүтүн Фәләстини пијада доланыб мүждәни чатдырмаг үчүн хүсуси ҝүҹ тәләб олунурду.\n«ЈАНЫМА ҜӘЛИН, МӘН СИЗӘ ТӘРАВӘТ ВЕРӘҸӘЈӘМ»\nИса Мәсиһин хош давранышы вә ҝүләр үзү зәһмәткеш вә јүкү ағыр оланлары бу дәвәтә һај вермәјә тәшвиг етмишди (Мәтта 11:28—30). Мәсиһин меһрибанлығы вә хејирхаһлығы ондан өјрәнмәк истәјән инсанлара тәравәт верәҹәјинә етибары даһа да артырырды. Мүгәддәс Китабда һәтта ушагларын да Исанын јанында олмаға ҹан атдығы вә онун ушаглары гуҹағына алдығы јазылыр (Марк 10:13—16).\nИса Мәсиһин өлүмгабағы чәкдији изтираблар онун симасында әкс олунса да, бу, о демәк дејил ки, Мәсиһ гәмҝин инсан олуб. Мисал үчүн, о, Ганә шәһәриндә кечирилән тојда сују шәраба чевирмиш вә тојун шән кечмәсинә өз төһфәсини вермишди (Јәһја 2:1—11). Башга мәрасимләрдә исә Мәсиһ јаддагалан өјүд-нәсиһәтләр верирди (Мәтта 9:9—13; Јәһја 12:1—8).\nӘн әсасы, Иса Мәсиһин тәблиғи инсанларын үрәјиндә әбәди һәјатда јашамаг үмиди ојадырды (Јәһја 11:25, 26; 17:3). Јетмиш шаҝирди тәблиғдән гајыдаркән о, севинҹдән ҹуша ҝәлиб дејир: «Адынызын ҝөјләрдә јазылдығына ҝөрә севинин» (Лука 10:20, 21).\n«СИЗ ИСӘ БЕЛӘ ОЛМАМАЛЫСЫНЫЗ»\nИсанын ҝүнләриндәки дин рәһбәрләри сәлаһијјәтләрини габардыр вә өзләринә даһа чох диггәт чәкмәк үчүн ҹүрбәҹүр јоллара әл атырдылар (Сајлар 15:38—40; Мәтта 23:5—7). Иса Мәсиһ исә давамчыларына ағалыг етмәмәји өјрәдирди (Лука 22:25, 26). Һәтта о демишди: «Өзүнүзү мирзәләрдән ҝөзләјин. Онлар узун әбаларда ҝәзмәји, базар мејданларында ҹамаатдан салам алмағы [севирләр]» (Марк 12:38).\nИса Мәсиһ онлардан фәргләнирди. О садә халгын арасында ҝәзәркән чалышырды ки, диггәти өзүнә чәкмәсин. Һәтта бир дәфә һеч ким онун бајрамда иштирак етдијини билмәмишди (Јәһја 7:10, 11). Мәсиһ он бир садиг давамчысы арасында да ҝөрүнүшҹә фәргләнмирди. Хаин Јәһуда Исанын ким олдуғуну ишарә вермәк үчүн ону өпәҹәјини демишди (Марк 14:44, 45).\nБир чох деталлар бизә мәлум олмаса да, бәллидир ки, Иса Мәсиһ рәссамларын тәсвир етдији кими ҝөрүнмүрдү. Ваҹиб олан онун ҝөркәми јох, бизим ону неҹә тәсәввүр етмәјимиздир.\n«БИР АЗДАН ДҮНЈА АРТЫГ МӘНИ ҜӨРМӘЈӘҸӘК»\nИса Мәсиһ бу сөзләри дедији ҝүн едам едилмиш вә дәфн олунмушду (Јәһја 14:19). О «бир чохлары уғрунда һәјатыны фидјә» верди (Мәтта 20:28). Аллаһ ону үчүнҹү ҝүндә «руһ олараг» дирилтди вә бәзи шаҝирдләринә «ҝөрүнмәсинә изин верди» (1 Бутрус 3:18; Һәвариләрин ишләри 10:40). Шаҝирдләринә ҝөрүнән заман онун ҝөрүнүшү неҹә иди? Чох ҝүман ки, о, фәргли ҝөрүнүрдү, чүнки шаҝирдләри ону дәрһал танымамышдылар. Мәҹдәлли Мәрјәм онун бағбан олдуғу дүшүнмүшдү, Иммаса ҝедән ики шаҝирди исә елә билмишди ки, о гәрибдир (Лука 24:13—18; Јәһја 20:1, 14, 15).\nБәс биз Иса Мәсиһи тәсәввүрүмүздә неҹә ҹанландырмалыјыг? Мәсиһин өлүмүндән алтмыш ил сонра һәвари Јәһјаја вәһј назил олмушду. Бу вәһјдә о, Иса Мәсиһи хач үзәриндә ҹан верән бири кими јох, тезликлә Аллаһа дүшмән кәсилән ҹинләр вә пис инсанлар үзәриндә зәфәр чалараг, бәшәријјәтә сонсуз немәтләр бәхш едән Аллаһын Падшаһлығынын һөкмдары, «падшаһлар Падшаһы вә ағалар Ағасы» кими ҝөрмүшдү (Вәһј 19:16; 21:3, 4).\n^ абз. 6 Иса Мәсиһ билаваситә Аллаһ тәрәфиндән јарадылмыш јеҝанә варлыг олдуғуна ҝөрә Аллаһын Оғлу адланыр. Әтрафлы мәлумат үчүн jw.org/az сајтында дәрҹ олунан «Нәјә ҝөрә Иса Мәсиһ Аллаһын Оғлу адланыр?» адлы мәгаләјә бахын. (МҮГӘДДӘС ЈАЗЫЛАРЫН ТӘЛИМЛӘРИ > МҮГӘДДӘС ЈАЗЫЛАРА АИД СУАЛЛАРА ҸАВАБ бөлмәсинә дахил олун.)\nБ. е. 30-ҹу илиндән 31-ҹи илинин Пасха бајрамына кими вахты әһатә едән заман хәтти вә хәритә.


Q=6	C=3	SS=3	LS=3	PS=0	DC=0	LC=0	SD=0	BS=1	G0=23	G1=21	G2=14	DLID=az_RU	BODY=Һәбсдә оланлары унутмајын. Јеһованын Шаһидләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман африкаанс еве ермәни зулу ибо инҝилис испан италјан кинјаруанда кореја коса малагаси маҹар полјак португал румын рус сепеди серб серб (латын) сесуто (Лесото) сетсвана словак словен суаһили тсонга тумбука түрк фин франсыз хорват чех чичева јапон јунан ҝүрҹү һауса\n18 НОЈАБР 2013-ҸҮ ИЛ\nДҮНЈА ҮЗРӘ ҺҮГУГИ МӘСӘЛӘЛӘР\nМүлки вә Сијаси Һүгуглар һаггында Бејнәлхалг Пактын 18-ҹи маддәсиндә дејилир: «Һәр бир инсан дүшүнҹә, виҹдан вә дин азадлығы һүгугуна маликдир» *. Бәзи өлкәләрдә Јеһованын Шаһидләри әсас инсан һүгугларындан бири олан бу һүгугдан истифадә етдикләри үчүн һәбсханаја салыныр вә гәддар рәфтарла үзләширләр. Һәбсдә сахланыланларын әксәријјәти етигадлары һәрби хидмәтә ҝетмәјә јол вермәјән ҝәнҹ оғланлар, галанлары исә садәҹә өз динләринә етигад едәнләрдир.\nЛакин Јеһованын Шаһидләринә гаршы ҝөстәрилән пис мүнасибәт онлары өз динләринә етигад етмәк әзмләриндән дөндәрмир. Әксинә, бу, инсан һагларына һөрмәт етмәјән дөвләтләрин бејнәлхалг имиҹинә хәләл ҝәтирир. Ашағыдакы чәрчивәдә һарада, нечә Јеһованын Шаһидинин һәбсдә олдуғуну ҝөрә биләрсиниз.\nСијаһы 2013-ҹү ил 12 нојабр тарихинәдәк олан мәлуматлара әсасән тәртиб едилиб\nСон мәлуматлара ҝөрә, араларында киши вә гадынларын олдуғу 52 Јеһованын Шаһиди һәбсханада пис шәраитдә сахланылыр. Бу Шаһидләрдән һеч биринә гаршы рәсми иттиһам ирәли сүрүлмәјиб вә онлар рәсмән мәһкәмәјә ҹәлб олунмајыблар. Онлар етигадларына, дини фәалијјәтә вә диҝәр ачыгланмајан сәбәбләрә ҝөрә һәбсдә сахланылырлар. Үч киши — Паулос Ејассу, Исаак Могос вә Неҝеде Теклемариам етигадларына ҝөрә һәрби хидмәтдән имтина етдикләри үчүн 1994-ҹү ил 24 сентјабр тарихиндән бу ҝүнәдәк һәбсханада сахланылыр. 60-дан чох јашлары олан ики Јеһованын Шаһиди — Мисгһина Гебретинсае вә Јоһаннес Һаиле һәбсханада вәфат едиб. Еритреја 1993-ҹү илдә мүстәгиллик газандыгдан та бу ҝүнәдәк Јеһованын Шаһидләрини һәбс едир, онлара ишҝәнҹә вә зүлм верир.\nҺал-һазырда етигадларына ҝөрә һәрби хидмәтдән имтина едән 599 ҝәнҹ Јеһованын Шаһиди һәбсдәдир, онларын һәр бири 18 ајлыг азадлыгдан мәһрум едилиб. Кореја мүһарибәсиндән сонра бу ҝүнәдәк Ҹәнуби Кореја дөвләти һәрби хидмәтдән имтина едән ҝәнҹ Шаһидләри мәһкәмәјә ҹәлб едир вә мәсәләни һәлл етмәк үчүн алтернатив хидмәт тәгдим етмир. Бу ҝүнәдәк Ҹәнуби Корејада һәрби хидмәтдән имтина едән 17 549 Јеһованын Шаһидинә үмуми һесабла 34 100 ил һәбс ҹәзасы кәсилиб. Ҹәнуби Кореја үзәринә ҝөтүрдүјү бејнәлхалг өһдәликләрини јеринә јетирмир вә етигадларына ҝөрә һәрби хидмәтдән имтина едәнләрин мүһүм һүгугларыны танымагдан имтина едир. Әлавә мәлумат үчүн «Ҹәнуби Корејадакы һагсызлыг бејнәлхалг иҹтимаијјәтин етиразына сәбәб олуб» мәгаләсинә бахын.\nЕтигадларына ҝөрә һәрби хидмәтдән имтина едән 20 јашлы Јеһованын Шаһиди Дағлыг Гарабағда алтернатив мүлки хидмәт олмадығы үчүн һәбс едилиб. 30 декабр 2011-ҹи ил тарихиндә она 30 ајлыг һәбс ҹәзасы кәсилмишди; 2013-ҹү ил јанварын 29-да шәрти азадлыға бурахылма үчүн етдији мүраҹиәти рәдд едилди. Хәстәлијинин мүалиҹәсинә ҝөрә азадлыға бурахылмаг үчүн етдији хаһиши дә һәбсхана мүдиријјәти тәрәфиндән гәбул едилмәди.\nСингапурда да һәрби хидмәт мәҹбуридир вә дөвләт етигадлара ҝөрә һәрби хидмәтдән имтина едәнләрин һүгугларыны танымыр. Јеһованын Шаһидләри илә бирҝә ибадәт едән вә Мүгәддәс Китаб әсасында тәрбијә едилмиш виҹданларына гаршы чыхмамаг нијјәтләриндә гәти олан 18 ҝәнҹ силаһлы гүввәләрин тәҹридханаларында онлара кәсилмиш 39 ајлыг һәбс ҹәзасыны чәкир. Башга бир Шаһид исә һәрби хидмәтдән имтина етдији үчүн бир ил һәбсханада јатандан сонра 2013-ҹү илин августунда азадлыға бурахылмышды.\nТүркмәнистанда һал-һазырда 9 Јеһованын Шаһиди — 8-и етигадларына ҝөрә һәрби хидмәтдән имтина етдији үчүн, 1-и исә јалан иттиһамлар уҹбатындан һәбсдә сахланылыр. Онларын ҹәза мүддәтләри 12—24 ај арасында дәјишир. Онлар тез-тез һәбсхана кешикчиләри вә әсҝәрләр тәрәфиндән вәһшиҹәсинә дөјүлүрләр. Азадлыға бурахыландан сонра да ејни адамлары бәзән «тәкрар ҹинајәт төрәтмәкдә» иттиһам едәрәк јенидән вә даһа сәрт шәраити олан һәбсханаја салырлар.\n^ абз. 2 Һәмчинин бахын: БМТ-нин Инсан һүгуглары һаггында үмуми бәјаннамә, 18-ҹи маддә, еләҹә дә Авропа Инсан Һүгуглары Конвенсијасы, 9-ҹу маддә.


Q=16	C=4	SS=4	LS=8	PS=8	DC=0	LC=0	SD=0	BS=1	G0=24	G1=19	G2=12	DLID=az_RU	BODY=Әшија 36 | Онлајн Мүгәддәс Китаб | Јени дүнја тәрҹүмәси\nСинахериб Јәһуданы истила едир (1—3)\nРәбсаг мејдан охујур (4—22)\n36 Һизгијјә падшаһын һакимијјәтинин он дөрдүнҹү илиндә Ашшур+ падшаһы Синахериб галхыб Јәһуданын бүтүн гала-шәһәрләрини истила етди.+ 2 Ашшур падшаһы рәбсагы*+ бөјүк гошунла Лаһишдән+ Јерусәлимә, Һизгијјә падшаһын јанына ҝөндәрди. Онлар ҝәлиб ҹамашырчы тарласына ҝедән баш јолун үстүндәки јухары чарһовузун су кәмәринин+ јанында дурдулар.+ 3 Онда ешикағасы Хилгијјә оғлу Әлјаким,+ катиб Сәбна+ вә салнамәчи Асәф оғлу Јуаһ онларын габағына чыхдылар. 4 Рәбсаг онлара деди: «Һизгијјәјә дејин ки, бөјүк һөкмдар, Ашшур падшаһы белә дејир: “Сән нәјә архаланырсан?+ 5 Дејирсән: “Мүһарибә апармаг үчүн ағлым да вар, ҝүҹүм дә”. Лакин бунлар бош сөзләрдир. Кимә ҝүвәнирсән ки, мәнә гаршы чыхмаға һүнәр етмисән?+ 6 Сән о сыныг гамыша, Мисирә архаланырсан? О гамыш она сөјкәнәнин әлинә батыб ону дешәр. Мисир һөкмдары фирон она ҝүвәнәнләрин һамысы үчүн беләдир.+ 7 Бәлкә дејәҹәксиниз: “Аллаһымыз Јеһоваја ҝүвәнирик”? Мәҝәр бу, һәмин о Аллаһ дејил ки, Һизгијјә Онун сәҹдәҝаһларыны, гурбанҝаһларыны дағыдыб+ вә Јәһуда илә Јерусәлимә јалныз Јерусәлимдәки гурбанҝаһын габағында сәҹдә гылмағы бујуруб?”+ 8 Ҝәл һөкмдарым Ашшур падшаһы+ илә мәрҹә ҝир: әҝәр сән ики мин сүвари тапсан, сәнә о гәдәр ат верәрәм. 9 Сән арабалар вә сүвариләр үчүн Мисирә ҝүвәндијин һалда, һөкмдарымын ән кичик хидмәтчиси олан валиләриндән бирини неҹә мәғлуб едә биләрсән? 10 Елә билирсән, мән Јеһовадан иҹазәсиз бураны дағытмаға ҝәлмишәм? Јеһова Өзү мәнә дејиб: “Бу өлкәјә һүҹум ет, ораны дармадағын елә”». 11 Онда Әлјаким, Сәбна+ вә Јуаһ рәбсага+ дедиләр: «Гулларынла арами дилиндә+ даныш, биз баша дүшүрүк. Јәһудиләрин дилиндә данышма, диварын үстүндәки халг ешидир».+ 12 Рәбсаг деди: «Мәҝәр һөкмдарым мәни ҝөндәриб ки, бу сөзләри тәкҹә ағанызла сизә дејим? Диварда отуран адамлар да буну ешитмәлидир. Онлар да сизинлә бирликдә нәҹисләрини јејиб сидикләрини ичәҹәкләр». 13 Рәбсаг дуруб јәһудиләрин дилиндә уҹа сәслә деди:+ «Бөјүк һөкмдар Ашшур падшаһынын сөзүнү ешидин.+ 14 Падшаһ дејир: “Гој Һизгијјә сизи алдатмасын. О, сизи гуртара билмәјәҹәк!+ 15 Гој Һизгијјә: “Јеһова бизи мүтләг хилас едәҹәк, Ашшур падшаһы бу шәһәрә ҝирә билмәјәҹәк”, — дејиб сизи Јеһоваја архајын етмәсин.+ 16 Һизгијјәјә гулаг асмајын. Ашшур падшаһы дејир: “Мәнимлә сүлһ бағлајын, мәнә тәслим олун. Онда һәр бириниз өз мејнәсинин, өз әнҹир ағаҹынын мејвәсини јејәҹәк, өз һовузунун сујуну ичәҹәк. 17 Сонра мән ҝәлиб сизи өлкәнизә бәнзәр бир өлкәјә, тахыл, тәзә шәраб, чөрәк, үзүмлүкләр олан дијара апараҹағам.+ 18 Гој Һизгијјә сизи “Јеһова бизи хилас едәҹәк” дејә алдатмасын. Халгларын аллаһларындан һансы бири өз өлкәсини Ашшур падшаһынын әлиндән гуртара билиб?+ 19 Һаны Һәмәсин, Арпадын аллаһлары?+ Һаны Сәфарваимин+ аллаһлары? Онлар Сәмәријјәни мәним әлимдән гуртара билдиләр?+ 20 Өлкәләрин аллаһларындан һансы бири өз өлкәсини мәним әлимдән гуртара билиб ки, Јеһова да Јерусәлими мәним әлимдән гуртарсын?”»+ 21 Халг динмәз-сөјләмәз дајаныб она бир кәлмә дә ҹаваб вермәди. Чүнки падшаһдан әмр ҝәлмишди ки, һеч ким она ҹаваб вермәсин.+ 22 Ешикағасы Хилгијјә оғлу Әлјаким, катиб Сәбна+, салнамәчи Асәф оғлу Јуаһ јахаларыны ҹырыб Һизгијјәнин јанына ҝәлдиләр вә рәбсагын сөзләрини она чатдырдылар.


Q=2	C=2	SS=0	LS=0	PS=0	DC=0	LC=0	SD=0	BS=1	G0=60	G1=47	G2=19	DLID=az_RU	BODY=Јолдашым Табита вә мән (Мүждәчилик ишиндә)\nНәгл етди: Андреас Голеч\nӨЛКӘ: АЛМАНИЈА ДЕМОКРАТИК РЕСПУБЛИКАСЫ\nМән кечмиш Алманија Демократик Республикасынын (АДР) Саксонија вилајәтинин кәндиндә анадан олмушам. Аиләмиз чох меһрибан иди. Валидејнләрим мәнә көрпәликдән әхлаг дәјәрләри ашылајырдылар. АДР-дә Коммунист режими һөкм сүрдүјү үчүн бизим вилајәтин әксәр ҹамаатыны дин марагландырмырды. Он сәккиз јашына кими атеизм вә коммунизм идеолоҝијасынын тәсири алтында бөјүдүјүм үчүн Аллаһын варлығына инанмырдым.\nКоммунизм идеолоҝијасы мәни өзүнә ҹәлб едирди, чүнки коммунизмә ҝөрә бүтүн инсанлар бәрабәр олмалы иди. Коммунизм тәрәфдары олан бир инсан кими дүшүнүрдүм ки, өлкәнин сәрвәти әһали арасында бәрабәр пајлашдырылмалыдыр, чүнки јалныз бунун сајәсиндә варлыларла касыблар арасындакы кәскин фәрги арадан галдырмаг олар. Бу сәбәбдән Коммунист Ҝәнҹләр Тәшкилатына үзв олдум. Он дөрд јашымда истифадә едилмиш кағызларын јенидән емалы үзрә тәшкил олунмуш лајиһәдә фәал шәкилдә иштирак едирдим. Кәндимизин аид олдуғу Ауе шәһәринин рәһбәрлији чәкдијим зәһмәтә миннәтдарлыг әламәти олараг мәни мүкафатла тәлтиф етди. Чох ҝәнҹ олмағыма бахмајараг, өлкәмизин мәшһур сијасәтчиләри илә таныш идим. Өз аләмимдә мән ән доғру јолу тутмушдум вә ҝәләҹәјимин парлаг олаҹағына әмин идим.\nБир ҝүн бүтүн хәјалларым алт-үст олду. 1989-ҹу илдә Берлин дивары учурулду вә бунунла да Шәрги Авропадакы коммунист блоку дағылды. Бир-биринин ардынҹа бир нечә дәфә сарсынты кечирдим. Чох тез бир заманда баша дүшдүм ки, АДР-дә дә чох һагсызлыглар олуб. Мисал үчүн, коммунизми дәстәкләмәјәнләрә өлкәнин икинҹи дәрәҹәли вәтәндашлары кими јанашылырды. Буна ҝөрә дә бәзи суаллар мәнә раһатлыг вермирди. Ахы бу неҹә ола биләр, ахы биз коммунистләр иддиа едирдик ки, бүтүн инсанлар бәрабәрдир? Јохса коммунизм идеолоҝијасы, садәҹә, хүлја иди?\nБу һадисәләрдән сонра гаршыма башга мәгсәдләр гојдум, мусигијә вә рәссамлыға мејил салдым. Мусиги мәктәбиндә, сонра исә университетдә охумаг шансым јаранмышды, буна ҝөрә дә пешәкар мусигичи-рәссам олмаг истәјирдим. Валидејнләримин ашыладығы әхлаг дәјәрләри артыг мәним үчүн әһәмијјәтсиз иди. Мәни јалныз әјләнмәк, кеф етмәк, гызларла ҝәзмәк марагландырырды. Амма нә мусиги, нә рәссамлыг, нә кеф чәкмәк ичимдәки нараһатчылығы азалтмады. Бу нараһатчылыг чәкдијим рәсмләрдә белә һисс олунурду. Горху вә суаллар мәнә раһатлыг вермирди: ҝәләҹәјим неҹә олаҹаг? Һәјатын мәнасы нәдәдир?\nНәһајәт суалларыма ҹаваб тапдым вә бу ҹаваблар мәни мәәттәл гојду. Бир ҝүн ахшамүстү тәләбә јолдашларымла университетдә отуруб ҝәләҹәклә бағлы сөһбәт едирдик. Онлардан бири, Менди * адлы бир гыз Јеһованын Шаһиди иди. Һәмин ҝүн о мәнә чох јахшы мәсләһәт верди. О деди: «Андреас, һәјатла вә ҝәләҹәклә бағлы суалларына ҹаваб тапмаг истәјирсәнсә, Мүгәддәс Китабы диггәтлә оху».\nӘмин дејилдим, буну етмәјә дәјәр, ја јох. Амма јенә дә гәрара ҝәлдим, Мүгәддәс Китабы охујум. Менди мәнә Мүгәддәс Китабын «Дәнјал» бөлмәсинин икинҹи фәслини охумағы мәсләһәт ҝөрдү. Охудугларым мәни шока салды. Бу фәсилдә бизим дөврдә дә ҝүҹлү тәсири олан бөјүк дүнја дөвләтләри барәдә јазылмышды. Менди мәнә һәмчинин ҝәләҹәјә аид ајәләр дә ҝөстәрди. Нәһајәт ки, суалларыма ҹаваб тапдым! Амма мәндә башга суаллар јаранды: буну ким јазыб? Ҝәләҹәји бу гәдәр дәгигликлә ким дејә биләрди? Бәлкә, бу, варлығыны дандығымыз Аллаһдыр?\nМенди мәни Јеһованын Шаһидләриндән олан бир аилә илә, Һорст вә Анжелика илә таныш етди. Онлар мәнә Мүгәддәс Китабын дәринликләрини баша салдылар. Чох кечмәмиш бир һәгигәти баша дүшдүм: Јеһованын Шаһидләри инсанлара Аллаһын адынын Јеһова олдуғуну бәјан едән вә даим бу ады чәкән јеҝанә диндир (Зәбур 83:18; Мәтта 6:9). Мүгәддәс Китабы өјрәндикҹә ҝөрдүм ки, Јарадан инсанлара јер үзүндә гураҹағы ҹәннәтдә әбәди һәјат вәд едир. Зәбур 37:9 ајәсиндә дејилир: «Јеһоваја ҝүвәнәнләр... јер үзүнә саһиб олаҹаг». Аллаһ сөз верир ки, Онун Мүгәддәс Китабда јазылмыш ганунларына вар ҝүҹү илә әмәл едән бүтүн инсанлар бу немәти алаҹаг. Бу фикир мәнә ҝүҹлү тәсир бағышламышды.\nЕтираф едим ки, һәјатымы Мүгәддәс Китаб ганунларына ујғунлашдырмаг мәним үчүн чәтин иди. Мусигидә вә рәссамлыгда газандығым уғурлар мәни гүрурлу етмишди, буна ҝөрә дә, илк нөвбәдә, тәвазөкар олмалы идим. Әхлаг ҹәһәтдән бәрбад вәзијјәтдә олан һәјат тәрзими дәјишмәк дә асан дејилди. Амма Јеһова Аллаһа шүкүрләр охујурам ки, Онун нәсиһәтләринә бојун әјмәк үчүн вар ҝүҹү илә чалышан инсанлара гаршы сәбирли вә мәрһәмәтлидир!\nОн сәккиз јашыма кими мәни коммунизм вә атеизм формалашдырыб. Амма Мүгәддәс Китабы өјрәнмәјә башлајандан чох дәјишмишәм. Инди мәни Аллаһ-Тааланын нәсиһәтләри формалашдырыр. Алдығым биликләр ҝәләҹәјә ҝөрә ичимдә кечирдијим горхуну јох етди вә һәјатыма мәна гатды. 1993-ҹү илдә Јеһованын Шаһиди олдум, 2000-ҹи илдә исә Табита адлы Аллаһы чох севән бир диндашымла аилә гурдум. Бирликдә шәраитимиз јол вердији гәдәр инсанлара Мүгәддәс Китабдан елм алмаға көмәк едирик. Бу фәалијјәтлә мәшғул оланда мәним кими коммунизм вә атеизм тәсири алтында бөјүмүш инсанларла растлашырыг. Онлара Јеһова Аллаһы танымаға көмәк едәндә дәрин мәмнунлуг дујурам.\nЈеһованын Шаһидләри илә тәзә-тәзә таныш олдуғум вахтлар валидејнләрим мәнә ҝөрә нараһат олурду. Амма сонра онлар ҝөрдүләр ки, бу инсанларла үнсијјәт мәнә мүсбәт тәсир ҝөстәрир. Чох шадам ки, инди онлар Мүгәддәс Китабы охујур вә Јеһованын Шаһидләринин ибадәт евләриндә кечирилән ҝөрүшләрә ҝедирләр.\nЧох хошбәхт аиләм вар, чүнки Табита да, мән дә Мүгәддәс Китабда Аллаһын әрләр вә арвадлар үчүн гојдуғу ганунлара әмәл едирик. Мисал үчүн, Аллаһ бујурур ки, әрлә арвад бир-биринә вәфалы олмалыдыр. Бу гануна бојун әјмәк бизим аилә телләрини мөһкәмләндирир (Ибраниләрә 13:4).\nДаһа һәјаты, ҝәләҹәји фикирләшәндә горхмурам. Мән бүтүн дүнјаны әһатә едән, мәним кими Јеһова Аллаһа ибадәт едән гардашлығын, сүлһ вә бирлик ичиндә јашајан бөјүк бир аиләнин үзвүјәм. Бу аиләдә һамы бәрабәр тутулур. Бәли, мән һәјатым боју мәһз буну ахтармышам.\nНәјә ҝөрә елмә үстүнлүк верән инсанлар белә, һәјатын тәкамүл нәтиҹәсиндә әмәлә ҝәлдијини гәбул етмирләр?


Q=8	C=6	SS=4	LS=1	PS=0	DC=0	LC=0	SD=0	BS=0	G0=61	G1=51	G2=31	DLID=az_RU	BODY=Ушагларын тәрбијәси нијә корланыб?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу иврит илок инҝилис исланд испан италјан каонде кикујју кинјаруанда кирунди кореја коса латыш лингала лози лувале малагаси маҹар оромо полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тигре ток-писин тсонга түрк фин франсыз хорват чех чибемба читонга чичева шона јапон јунан ҝүрҹү һилигајнон әрәб\nСон заманлар гәрб өлкәләриндә аиләләрдәки вәзијјәт 180 дәрәҹә дәјишиб. Вахт вар иди, евдә валидејнин сөзү кечәрди, ушаглар онларын дедији илә отуруб-дурарды. Амма бу ҝүн вәзијјәт бамбашгадыр. Ҝәлин һәр ҝүн үзләшә биләҹәјимиз вәзијјәтләрә нәзәр салаг.\nАна дөрдјашлы оғлу илә мағазада оларкән ушаг әлини ојунҹаға узадыр. Ана ону дилә тутмаға чалышыр: «Евдә јүз дәнә ојунҹағын вар, буну нејнирсән?» Ана сонрадан баша дүшүр ки, ҝәрәк суал вермәзди. Ушаг зар-зар ағламаға башлајыр: «Мән ону истәјирәм». Ана ушағын ојун чыхараҹағындан горхуб ојунҹағы алыр. Ушағын һәмишәки һијләси бу дәфә дә ишә јарајыр.\nАта киминләсә данышан заман бешјашлы гызы онун сөзүнү кәсиб дејир: «Јорулдум, евә ҝедәк». Атасы сөзүнү јарымчыг гојур вә әјилиб гызыны сакитләшдирир: «Балам, ики дәгигә ҝөзлә ҝедирик, јахшы?»\n12 јашлы Орхан бу дәфә дә мүәллимәсинин үстүнә гышгырыб. Атасы буну ешидәндә ганы гаралыр, амма о, оғлуна јох, мүәллимәсинә әсәбләшиб. Оғлуна дејир: «О, һәмишә сәни ҝөзүмчыхдыја салыр, ҝедиб директорла данышаҹағам!»\nБу нүмунәләр һәгигәтән дә баш вермиш һадисәләр олмаса да, реаллыгдан узаг дејил. Бунлар ушагларынын тәрбијәсизлијинә ҝөз јуман, онларын һәр истәдијини едән вә пис давранышларынын агибәтиндән онлары гуртаран аиләләрдәки проблеми әкс етдирир. «Нарсизим епидемијасы» китабында гејд олунур: «Сон заманлар сүканы ушагларына верән валидејнләрин сајы ҝүнү-ҝүндән артыр. Һалбуки јахын кечмишдә ушаглар өз јерини билирди» («The Narcissism Epidemic»).\nСөзсүз ки, бир чох валидејнләр ушагларына лазыми дәјәрләри ашылајырлар. Бунун үчүн онлар ушагларына нүмунә гојмагла јанашы, јери ҝәләндә, гәти вә ејни заманда мәһәббәтлә дүзәлиш едирләр. Јухарыда гејд олунан китабда һәмчинин дејилир ки, буну етмәјин ваҹиблијини дәрк едән валидејнләр «ҹәмијјәтдә ахына гаршы үзүрләр».\nНеҹә олду ки, вәзијјәт бу јерә ҝәлиб чыхды? Ушагларын тәрбијәси нијә позулуб?\nВалидејнлик сәлаһијјәти зәифләјир\nБәзиләринин фикринҹә, валидејнлик сәлаһијјәти 1960-ҹы илләрдән бәри зәифләмәјә башлајыб. Һәмин илләр мүтәхәссисләр валидејнләрә ушагларына ҝүзәштә ҝетмәји төвсијә едирдиләр. Онлар белә фикирләр ирәли сүрүрдүләр: «Сәлаһијјәтли шәхс јох, дост олун», «Тәриф тәнбеһ етмәкдән јахшыдыр», «Сәһв һәрәкәтинә дүзәлиш етмәкдәнсә, јахшы һәрәкәтини ҝөрмәјә чалышын». Мүтәхәссисләр тәрифлә дүзәлиш арасында таразлығы горумағы вурғуламаг әвәзинә, дејирдиләр ки, данлаг ушағын көврәк үрәјини гыра биләр. Бөјүјәндә исә бу ушаглар валидејнләринә гаршы гәзәбли олаҹаглар.\nЧох кечмәмиш експертләр ушаглара өзүнәһөрмәт һиссини ашыламағын ваҹиблијини ҹар чәкмәјә башладылар. Онлар дүшүнүрдүләр ки, нәһајәт јахшы валидејн олмағын дүстуруну тапыблар. Бу садә дүстур белә сәсләнирди: «Елә един ки, ушагларыныз өзләри һагда јахшы фикирдә олсунлар». Сөзсүз ки, ушагларын өзүнә әминлијини артырмаг лазымдыр. Амма експертләр бу саһәдә ифрата варан мәсләһәтләр верирләр, мәсәлән: «Валидејнләр, ушагларыныза “јох”, “олмаз” сөзләрини демәјин», «Ушагларыныза һәмишә дејин ки, онлардан јохдур, онлар һәјатда истәдикләринә чата биләрләр». Елә бил, өзләри һагда јахшы фикирдә олмаг, јахшы олмагдан даһа јахшыдыр.\nЛакин бәзиләринин фикринҹә, ушагларда өзүнәһөрмәти артырмаг һеч бир ишә јарамады. Ушаглар садәҹә өзләри һагда јүксәк фикирдә олдулар, санки, бүтүн дүнја онлара борҹлудур. «“Мән” нәсли» китабында дејилир ки, бу үсулла тәрбијә олунан ушаглар реал һәјатын аҹы дадына һазырлыгсыз олдулар, чүнки бу дүнјада тәнгид вә уғурсузлуг гачылмаздыр. Һәмин китабда бир атанын сөзләри ҝәтирилир: «Иш дүнјасында һеч ким сәнин өзүнәһөрмәт һиссини нәзәрә алан дејил... Әҝәр иш јериндә јахшы һесабат тәгдим етмирсәнсә, мүдирин сәнә: “Афәрин, сечдијин кағызын рәнҝи нә гәшәнҝдир”, — демәјәҹәк. Ушагларынызы бу ҹүр тәрбијә етмәклә, әслиндә, онлара пислик едирсиниз» («Generation Me»).\nОнилликләрдир ки, валидејнликлә бағлы тәҹрүбә инсанларын сәбатсыз фикирләрини әкс етдирир. Мәсләһәтчи Роналд Мориш дејир: «Тәрбијә үсулу даим дәјишир. Бу да ҹәмијјәтдәки дәјишикликләрин әксидир» *. Буна ҝөрә дә һәр ҹүр тәлим, күләк кими, валидејнләри асанлыгла ора-бура апара, дәниз далғалары кими, атыб-тута биләр (Ефеслиләрә 4:14).\nАјдындыр ки, бу ҝүнләри күләјин апардығы истигамәт, јәни ушаглара гаршы тәләбкар олмамаг мәнфи нәтиҹәләр вериб. Бу, валидејнлик һүгугуну зәифләтмәклә јанашы, дүзҝүн гәрар вермәләри вә әсил әминлик һиссинә саһиб олмалары үчүн онлара һеч бир рәһбәрлик верилмәјиб.\nБәс ҝөрәсән, бундан даһа јахшы тәрбијә үсулу вар?\n^ абз. 15 Курсив бизимдир; «Тәрбијәнин сирләри: мәсулијјәтли ушаг бөјүтмәјин 12 јолу» китабындан («Secrets of Discipline: 12 Keys for Raising Responsible Children»).\nНөвбәти вәзијјәтләрдә өзүнүзү тәсәввүр един.\nТутаг ки, сиз мәктәбдән сонра вә һәфтә сонлары ушағынызы бир мәшғәләдән о бири мәшғәләјә апарырсыныз. Мәсәлән, дил курсларына, пианино дәрсләринә, рәгсә вә бу кими мәшғәләләрә апарырсыныз ки, ушагларыныз һәр шејдә фәал олсунлар. Сиз исә өз-өзүнүзә дејирсиниз: «Тамам әлдән дүшмүшәм. Амма нә олсун, әсас одур, ушагларым билир ки, онлар мәним һәјатымдыр вә онларын уғрунда һәр шеји етмәјә һазырам. Бунлары етмәсәм, мән неҹә јахшы ана ола биләрәм?»\nДүшүнүн. Ана, нә вар-нә вар ушаглары да нә иләсә мәшғул олсунлар дејә, өзүнү әлдән салырса, ушаглар бундан әслиндә нә өјрәнирләр? Бир мүддәтдән сонра ушагларыныз елә фикирләшәҹәк ки, бөјүкләрин, әсасән дә, валидејнләрин иши онларын тәләбатларыны өдәмәкдән ибарәтдир.\nДүзҝүн тәрбијә. Елә един ки, ушагларыныз сизин дә тәләбатларынызын олдуғуну ҝөрсүнләр. Онда онлар һәм сизи, һәм дә башгаларыны нәзәрә алмағы өјрәнәҹәкләр.\nТутаг ки, сизин атаныз кобуд олуб вә сизи һәмишә данлајыб. Инди сиз истәјирсиниз ки, ушагларыныза тәрбијә верәркән атаныза охшамајасыныз. Буна ҝөрә дә ики оғлунузу јери ҝәлди-ҝәлмәди тез-тез тәрифләјирсиниз. Өз-өзүнүзә дејирсиниз: «Ҝәрәк ушагларым өзләри һагда јахшы фикирдә олсунлар. Әҝәр өзләрини хүсуси һисс етсәләр, һәјатда уғур газанмаг үчүн онларда әминлик олаҹаг».\nДүшүнүн. Ушагларыныз садәҹә өзләри һагда јахшы фикирдә олмалары үчүн дејилән бош тәриф сөзләриндән әслиндә нә өјрәнирләр? Ушагларынызда өзүнә һөрмәт һиссини ашыламағыныз онлары инди вә ҝәләҹәкдә неҹә јаралаја биләр?\nДүзҝүн тәрбијә. Таразлы олун. Ушагларыныза гаршы һәддән артыг тәнгиди јанашмајын, бунунла белә, јахшы иш ҝөрәндә онлары тәрифләјин.\nТутаг ки, сиз 5 вә 6 јашлы гыз анасысыныз. Бөјүк гызыныз әсәбидир. Дүнән о әсәбиләшиб кичик баҹысынын голундан јумругла вуруб. Сиз отуруб мәсәләни неҹә һәлл етдијинизи хатырлајырсыныз: «Гызымы данламадым, садәҹә онунла сөһбәт етдим. Ахы онун пис һәрәкәт етдијини десәјдим, гәлби гырыларды».\nДүшүнүн. Сизҹә, алтыјашлы ушагла тәкҹә сөһбәт етмәк кифајәтдир? Мәҝәр онун һәрәкәтинин пис олдуғуну десәниз, онун, һәгигәтән дә, гәлби гырылаҹагды?\nДүзҝүн тәрбијә. Тутдуғу пис әмәлә ҝөрә һансы ҹәзаны алаҹағы барәдә хәбәрдар един. Өвладыныза меһрибанлыгла өјүд-нәсиһәт версәниз, вердијиниз тәрбијә ушағыныза һәрәкәтини дүзәлтмәјә көмәк едәҹәк.\nМүгәддәс Китабда еффектив тәрбијәнин үч мәгамы ачыгланыр.